Danevell 20 (live Lennegezh lise) - Nedeleg e Montroulez (Skrid)\nDanevell 20 (live Lennegezh lise)\nNedeleg e Montroulez\nO c'hortoz abaoe pemp munutenn emaon pa welan an tren oc'h erruout e ti-gar Roazhon. Atav em eus bet plijadur o welet ar marc'h-du , evel ma veze anvet gwechall, o tegouezhout, o vrasaat tamm-ha-tamm, trouzus ha nerzhus. N'on ket gouest da lavaret perak. Sur a-walc'h ez eo peogwir e tistroan d'ar gêr hiziv, evit vakañsoù Nedeleg. Plijusoc'h eo beajiñ gant an tren eget gant ar c'harr-tan. Dedennus eo sellet ouzh an dud all en tren. Tud a bep seurt a weler : tud o-unan, daou-ha-daou pe a-strolladoù, o lenn, o komz, o kousket pe o labourat a-wechoù Istorioù iskis a ijiner diwar-benn tud 'zo. Hogen, ar gwellañ tra evidon hiziv eo en em reiñ da gousket, goude ur sizhunvezh hir ha diaes-spontus.\n« Ti-gar Montroulez, div vunuuutenn ehan » Sell 'ta, iskis eo dezho reiñ ar c'heloù e brezhoneg, dre voas e vez atav e galleg ! Diskenn a ran, damgousket c'hoazh. Met, cheñchet eo an ti-gar ? ! Gwir eo n'on ket bet amañ dibaoe pell. Arabat eo din disoñjal prenañ profoù Nedeleg evit ar familh, kement ha bezañ e Montroulez. E soñj e oan prenañ levrioù d'an holl, peogwir n'eo ket re ziaes kavout peseurt levr a raio plijadur d'houmañ pe d'hennezh !\nLeun a vuhez 'zo e kreiz-kêr hiziv. Seblantout a ra an holl bezañ laouen. Bale a reont hep tamm pouez ebet war o divskoaz, hep bezañ nec'het gant kudennoù familh, arc'hant pe labour. Eürus e vez an dud o soñjal emañ gouel Nedeleg o tostaat, sur a-walc'h. Ne daolont ket evezh ouzh ar c'heleier drastus hon devez, o tont a bep lec'h.\nSetu me erru war ur blasenn n'anavezan ket. Ouzh ur voger e lennan : Plasenn Anjela Duval . Pegen souezhus ! Morse n'em bije soñjet e oa bet roet anv ar varzhez vreizhat d'ur blasenn e Montroulez. Boas e weler Place Louis Pasteur , pe De Gaulle , pe c'hoazh Pierre et Marie Curie . Met, a-daol-trumm e verzan ez eo skrivet pep tra tro-dro din e brezhoneg ! Anvioù ar stalioù : Baraer , Ti-krampouezh , Apotikerezh , Kiger anvioù ar straedoù, ar bruderezh, dirak ar sinema : Brezel e bed ar stered, gwellañ film faltazi ar c'hantved , pe war ur skritell : Nedeleg eo, lakait ho kerent da vezañ laouen, profit dezho ur veaj da Vro-Vigoudenn ! Gwelloc'h-gwellañ ! N'eo ket me az aio da glemm o welout an traoù o cheñch, met c'hoant 'm befe kompren memestra ! Sebezet e choman, va beg digor bras dirak ar skritell. Dont a ra un den davedon, souezhet.\n« Petra 'zo, ur gudenn bennak ? »\nChalet an tamm ac'hanon, e respontan war ar prim : « Ket, ket, n'eus ket. O klask ur stal levrioù emaon.\n- Ah Nepell ez eus unan a-feson. Du-hont.emezañ, o tiskouez din dre belec'h mont.\n- Trugarez deoc'h, Aotrou. Mont a rin da welet.a lavaran buan, en ur vont kuit.\n- Kenavo. »\nE brezhoneg en deus an den-se komzet ouzhin, ha padal n'anaveze ket ac'hanon. Penaos e ouie-eñ e komzan brezhoneg ? ! Trubuilhet e krogan da vezañ. Hep kompren re e teuan da soñjal koulskoude n'eo ket displijus klevout ha lenn brezhoneg nemetken, burzhudus eo zoken. Ma, setu me dirak Stal levrioù Marzhin ar Strobineller , ha me ha mont 'barzh ar stal. Un anv hag a zere mat ! Peseurt strobineller 'n eus kaset ac'hanon betek an iskis a baradoz-mañ ? Buan-ha-buan e taolan ur sell ouzh al levrioù : e brezhoneg int holl. Skrivagnerien 'zo a anavezan : Roparz Hemon, Per Denez, Ronan Huon, Jakez Riou, Youenn Drezen, Jakez Konan, Anjela Duval, Yann Gerven, Goulc'han Kervella ha lod all c'hoazh, met ur bern all n'anavezan ket. Levrioù e-leizh hag a bep seurt a zo, hag a seblant holl bezañ dedennus ha talvoudus.\n« Ha neuze, dimezell yaouank, petra 'maoc'h o klask ? Ul levr barzhonegoù, un dastumadeg danevelloù, ur romant karantez, ur romant polis, ur studiadenn istorel, skiantel, relijiel ? Pep tra ha forzh petra am eus da ginnig deoc'h ! Setu perak e vez lavaret din "Marzhin ar Strobineller !" Souezhet, diskredik ha mut e choman dirak an den bihan, farsus ha leun a startijenn, a zo o paouez lammat dirazon.\n- Petra c'hellan ober evidoc'h ?emezañ c'hoazh. » Tarzhañ a ran neuze : « C'hoant 'm befe gouzout e pelec'h emaon, petra 'maon oc'h ober amañ, perak ez eo ken cheñchet an endro, ar sevenadur, ar yezh ! Ne gomprenan seurt ebet ! Displegit din, me ho ped ! Mar plij !a zibunan buan-tre. D'e dro eo da chom souezhet ha dilavar. Goulenn a ran en-dro :>Perak e klevan hag e lennan brezhoneg e pep lec'h ?\n- Met, dibaoe ma'z eo dizalc'h Breizh ez eo ar brezhoneg ar yezh ofisiel, kelennet er skolioù, hag implijet e pep lec'h !\n- Ma Doue ! E peseurt bloavezh emaomp ?a c'houlennan ankeniet. »\nHa setu an den bihan da ziroll da c'hoarzhin !\n« Pebezh farsadenn ! Gouzout a reoc'h mat ez eo dizalc'h Breizh dibaoe 43 bloaz, hag emaomp bremañ e »\nDihuniñ a ran neuze a-daol-trumm :\n« Gare de Morlaix, deux minutes d'arrêt » Pell e vezan o kompren ne oa nemet un huñvre. Un huñvre gwall iskis, met burzhudus. Dipitus eo n'em bije ket bet amzer da brenañ levrioù digant Marzhin ! Ret e vo din kavout profoù all.\n© 1995-2002 Maela Kloareg, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Aet eo Idir d'an anaon d'ar Sadorn 2 a viz Mae, e Pariz. 70 vloaz e oa an arzour. Kenlabouret en doa meur a wech gant arzourien evel Alan Stivell pe Gilles Servat. Ul liamm breudeuriezh a oa etrezo, emezo.\nPublié le 04/05/2020 à 18h38 • Mis à jour le 12/06/2020 à 11h30\nMeur a wech en deus Idir kanet war leurennoù Breizh, hag alies en deus lavaret e oa tomm e galon ouzh ar vro. • © ALAIN JOCARD / AFP\n"Idir ha me a zo bet evel breudeur, abaoe m'hor boa graet anaoudegezh". Setu penaos e komz Alan Stivell eus ar c'haner kabil, hollvrudet abaoe berzh bras ar ganaouenn A Vava Inouva, er bloavezhioù 1970.\nKerkent hag embannet keloù e varv gant e familh en doa Alan Stivell embannet e dristidigezh war ar rouedadoù sokial, en ur skignañ ur video eus ar ganaouenn, enrollet e 1997 gant France 3 Breizh ha skignet en abadenn Du-mañ, Du-se.\nKontet en deus din en doa klevet er radio, en Aljeri, ma abadenn en Olympia, e 1972. Evel kalz tud eus e bobl en em sante Idir tost eus sonerezh Breizh, daoust ma ne gomprene ket ar c'homzoù. Lavaret en deus en doa gwelet, an devezh-se, e oa posubl reiñ sonerezh pobl da selaou.\nUl liamm diaes da zisplegañ etre Bretoned ha Berbered\nAlies e teue Idir da Vreizh ha lavarout a rae en em sante tost eus sevenadur ar vro. Kanet en doa da skouer evit gouel 30 vloaz ar skolioù Diwan, e Karaez, e 2008. "Alies en em santer tost eus kulturioù minorelaet, eme Alan Stivell. Met etre ar Verbered hag ar Vretoned eo kreñvoc'h c'hoazh. Un dra bennak a santomp, hep gouzout re vat petra eo ar santimant-se."\nMeur a wech en doa Idir pedet Alan Stivell da seniñ ha da ganañ gantañ war al leurenn, e Kemper, da skouer. "Souezhus e oa rak ne oa ket ur rock star, met n'en doa ket ezhomm d'ober kalz a dra evit plantañ tan en ur sal. Gant ar maouezed yaouank dreist-holl. Ne rae netra evit-se, ur galloud naturel en doa".\nGilles Servat pedet war ar bladenn Identités\nGilles Servat ivez en deus soñj da vezañ graet meur a sonadeg asambles gant Idir, e gouelioù-meur da skouer. "Glac'haret on. Dont a rae alies da Vreizh hag ul liamm kreñv en doa gant ar vro. Evidon, kaozeal gant tud evel Idir a zo bet un doare da gompren e stourme pobloù all evit o gwirioù, o sevenadur, o yezh. Da vont dreist d'hon stourmoù e Breizh."\nEvit ar bladenn Identités, e 1999, en doa Gilles Servat lakaet pozioù e brezhoneg war ar ganaouenn Awah Awah, deuet da vezañ "A-walc'h, a-walc'h", e brezhoneg ."C'hoant en doa da zispakañ an div yezh kichen-ha-kichen. Evit diskouez al liamm kreñv etre Breizh ha Kabilia."\nIdir, kan ar bed\nA Vava Inouva ivez zo bet troet e brezhoneg. "Ma zadig-me" n'eo ket bet kanet gant Idir met gant Perynn Bleunven, evit ar bladenn-levr Kan ar Bed, embannet e 2018. An embanner, Bannoù-heol, en deus enoret ivez koun ar c'haner kabil, d'ar Sul 3 a viz Mae. "Asantet en doa Idir diouzhtu e vefe ur stumm e brezhoneg eus e don kaer-meurbet A Vava Inouva. Setu stumm Kan ar Bed kanet e brezhoneg gant Perynn hag e kabileg gant Karim Belkadi (eus ar strollad AmZik). Azasaet e oa bet ar c'homzoù orin gant Annaig Kervella. Ra vo skañv douar e vro evitañ. Kenavo er bed all Idir."\ncopier le lien https://france3-regions.francetvinfo.fr/bretagne/kenavo-arzourien-breizh-da-idir-kaner-hag-haroz-kabili-1824340.html\n5 Difficile reprise des auto-écoles : coincées entre deux ministères\nAccueil > Bretagne > Kenavo arzourien Breizh da Idir, kaner hag haroz Kabili


fregañ - Wikeriadur\nfregañ /ˈfreːɡã/ verb gwan (displegadur)\nDibaot ar sac’h na rank fregañ,\nPa vez bet Paol ouzh e gargañ. — (Gabriel Milin, Furnez ar geiz, euz a Vreiz, Brest, 1868, p. 40.)\n(Diwar-benn ar mor) Terriñ.\nDiwar an aod ne oad ket evit kas dezhe sikour : an taolioù-mor a frege re rust war ar c’herreg. — (Fañch al Lae, Bilzig, Kemper, 1925, p. 143.)\nfregañ verb kreñv eeun\nPiladeg a vije alies etre ar baotred. Ar re-mañ, pa deuent d’ar gêr, drastet ha diframmet o dilhad, pa vije goulennet digante penaos o devoa graet evit o fregañ, a damalle anezhe, gwir pe c’haou, da Vilzig. — (Fañch al Lae, Bilzig, Kemper, 1925, p. 58.)\nStoket ha distoket e oa bet evelato gant ar mor ha gant an avel ; ar gouelioù a oa bet freget holl ha graet evel dantelez anezho [...]. — (G. MILIN, Gwechall-goz e oa..., Kemper, 1924, p. 14.)\nUn taol kontell ha freget ar paper. — (Kristian ar Braz, Kest, Keit Vimp Bev, 2009, p. 10.)\nN’int ket evit lakaat an avel da sevel nag evit fregañ ar c’houmoul. — (Roparz Hemon (diwar Chr. Marlowe), Fostus an doktor daonet in Pemp pezh c'hoari berr, Skridoù Breizh, Brest, 1944, p. 82.)\nalamaneg : reißen (de) , einreißen (de) , zerreißen (de) , zerren (de) , zupfen (de)\nesperanteg : ŝiri (eo)\nfaeroeg : skræða (fo) , royta (fo)\nfinneg : repiä (fi)\ngalleg : déchirer (fr)\nhenhebraeg : קרע (*) (qaraï) gourel\nido : lacerar (io)\nindonezeg : bedah (id) , membedah (id) , merobek (id) , mengoyak (id)\njapaneg : 破く (ja) (やぶく) (yabuku)\nkatalaneg : arrencar (ca) , arrancar (ca) , esquinçar (ca) , estripar (ca)\nlatin : lacerare (la)\nnederlandeg : rijten (nl) , scheuren (nl)\nportugaleg : dilacerar (pt) , rasgar (pt) , romper (pt)\nroumaneg : deșira (ro)\nrusianeg : оторвать (ru)\nsaozneg : to tear (en) , rip (en)\nspagnoleg : rasgar (es) , desgajar (es) , arrancar (es)\ntchekeg : trhat (cs) ; drásat (cs)\nAdtapet diwar « https://br.wiktionary.org/w/index.php?title=fregañ&oldid=227352 »\nKemmoù diwezhañ degaset d'ar bajenn-mañ d'an 19 Kzu 2016, da 08:34.


Spered ar vro - Sebastien Le Guillou. « Petra ‘rajen-me, ma ne rajen ket filmoù ? » - Le Télégramme\nPublié le 07 mars 2019 à 07h00\nGant Sebastien Le Guillou eo aet priz ar gwellañ film e brezhoneg, da geñver Prizioù 2019, bet dalc’het e Bruz digwener tremenet. (Foto Anna Quéré)\nAet eo ar maout gant ar sevener tregeriad, da geñver Prizioù 2019 evit e deulfilm « Gwallzarvoud ar fisel ». Ur priz da enoriñ labour a-bell ar realizatour, savet gantañ tost da 100 film.\nPriz ar gwellañ film ho peus bet da geñver Prizioù 2019. Souezhet oc’h bet ?\nSebastien Le Guillou : Ne oan ket o c’hortoz kement-se ha ne ouien ket re petra lâret en gwirionez ! Ne oa ket ar wech kentañ din da gaout ur priz : e 2002 ‘moa tapet un’evit ‘’Kafe du ha merc’hed en gwenn’’, bet troet gant infirmierezed noz ospital Lannuon. Hag unan all pemp bloaz war-lerc’h, diwar-benn ur c’houblad tud dall. Ur bern filmoù ‘m eus bet graet er C’houerc’had, ‘lec’h on bet ganet. Ugent vloaz zo bennak e savan filmoù. Met petra ‘rajen-me ma ne rajen ket filmoù ? Ha chañs ‘m eus da vevañ deus ma micher realizatour.\nPerak ho poa bet c’hoant da sevel ur film diwar-benn Jeannot Flageul, un dañser fisel bet gloazet da geñver ur gwallzarvoud ?\nGwelet a raen alies Jeannot, harp diouzh ar voger er festoù-noz. Ne zañse ket james ha me gave se drol un tamm. Klevet ‘moa larêt e oa bet ur fiselour bras gwechall. C’hoant ‘m eus bet da sevel ur film diwar e benn. Me zo deus bro Dreger, n’anvean ket kement-se bro Fisel. Graet ‘m eus anaoudegezh gant ar familh Flageul, ur gwir familh a vro Fisel ! Brav eo bet eviton bezañ digemeret evel-se.\nDeuet oc’h a-benn da lakaat Jeannot da zañsal en-dro, zoken…\nYa, n’en doa ket bet dañset abaoe ar gwallzarvoud. Ha n’hoûle ket dañsal ken. Met, ‘benn ar fin, en deus asantet, evit o’r plijadur din, moarvat. Pedet ‘moa bet tud da zont ivez : Yann-Fañch Kemener ‘n eus kanet asambles gant Theo, niz da Jeannot. ‘Benn ar fin, Jeannot ‘n eus graet. An holl oa aze. Brav ‘m eus kavet ar prantad-se er film.\nPenaos ‘rit evit chom ken tost deus an dud ?\nTremen ‘ ran kalz amzer gante. Ar pezh a blij din eo kontañ buhez an dud un tamm en o flas, met gant ma sell din-me. Ar film-se ‘n eus graet vat din, ha da Jeannot ivez, me ‘soñj. Ha koulskoude n’eo ket un’d’en em lakaat war wel. Tud bro Fisel zo lorc’hus a-walc’h, met Jeannot n’eo ket-tre ‘mod-se. Ur gwir darempred zo etre an hini filmet hag an hini a ra ar film. Kement-se a ro nerzh d’ar film. Un dizoloadenn deus an daou du eo.\nHag ar filmoù da zont, neuze ?\nRet eo din dihuniñ un tamm bremañ. Kazi echu eo ar goañv, emañ an nevez-amzer o tont. ‘Oaran ket re peseurt film emaon o vont da brepariñ. Plij’a ra din or’poltriji, gwir eo. A-wechoù ne oar ket an dud brezhoneg ha neuze eo ret din klask diskoulmoù all evit o’r anezhe memestra. Da skouer, evit ar film ‘’Ar Forechoù’’ am boa lakaet al loened da gomz er film. Ar pezh a gont forzh penaos eo o’r filmoù. Ha filmoù all a vanka din o’r.\nSevener : réalisateurTud dall : aveuglesAr C’houerc’had : Le Vieux-Marché (22)Fiselour : danseur de fiselLoc’hus : orgueilleux.\nLe documentariste Sébastien Le Guillou a remporté, vendredi 1er mars, le prix du meilleur film en breton, lors de la cérémonie des Prizioù 2019. Le réalisateur trégorrois, auteur de près de cent films, n’en est pas à son coup d’essai : il avait déjà remporté deux autres prix auparavant. Ce documentariste ne cesse de porter à sa manière la voix des personnes qu’il rencontre. Le film « Gwallzarvoud ar fisel » raconte l’itinéraire de Jeannot Flageul, grand danseur de fisel, blessé dans un accident de tracteur, son rapport à la danse et aux chevaux. À retrouver sur « Bali Breizh » ou « Lagad all » sur Youtube.\nSébastien Le Guillou


Bilzig ha kazeg ar barner - Wikimammenn\nAd. Le Goaziou, leorier, 1925 (p. 76-80)\n◄ Bilzig ha Pipi Bilzig ha kazeg ar barner Bilzig gwasket ►\nAr barner a oa eun ôtrou ha n’oa ket brao delc’her penn outan. Gwir eo, pa deue d’ar bourk, peurliesa, pa zave gant ar c’hra, an hent ne vije ket re ledan evitan. Petra fôt d’ec’h ? Pep-hini ac’hanomp an neus e si ! Hini ar barner ?… eur bannac’h a gare, eur bannac’hig gwin-ardant.\nHag ar bôtred, o daouarn gante en o godellou, a gerzas er-mêz. Hag ar barner a c’hrozmole :\n— Kanfarted ! ar wialenn… Sonj hoc’h eus ?… ar wialenn !\nDistaget gantan Bidoullig ; pounner e oa ar barner, bec’h d’ean, en eur c’houeza evel eul louz, en em zevel war an dipr : e dreid er skleugiou :\n— Hu ! hu ! Bidoullig.\nHa Bidoullig da hija e lost, dever enni eun tammig, laouen da vont d’he c’hraou. Siouaz ! an drein a stokas ar c’hig ; Bidoullig a oa kizidik meurbed eus an tu-ze, ha, gant he zroad klei a-drenv, e tistagas eur flipad…\n— Ho ! ho ! petra, Bidoullig ? eme ar barner souezet.\nBidoullig o rual ! Ouspenn dek vlâ a oa abaoe ma n’he devoa grêt kemend-all ! Ha ne oad ket en miz ebrel !\nHag o-daou, ar barner hag e gazeg, o sevel ar c’hra, met ne oant ket en o jeu, neu ebet ne rê Bidoullig, hag ar barner, pa wele e gazeg o plega, o hija he diouskouarn, droug enni, a hije ive e benn.\nBidoullig, an douster, ar furnez, petra a c’hoarvee ganti ? Mouzet an eil eus egile.\n— Petra a c’hoarve ganti ? a adlavare ar mestr d’ean e-unan… Biskoaz he fenn fall n’he devoa bet grêt !… Petra ?…\nBidoullig ive, dre he spered a gazeg a lavare :\n— Re a dakadennou, marvad, an neus evet hirio an ôtrou. hag, hep goût, ’m eus aon, an neus mesket gant reun va lost eun drean bennak drez pe spern.\nHag hi a hije he diouskouarn evit diskouez d’he mestr nan ê ket mat an traou ganti.\nErruout a rejont evelkent war ar plên, kent diskenn da Bennenez.\n— Eun tammig d’an drot, Bidoullig !\nHag ar marc’heg a skoas gant e wialenn eun tôlig war dalier ar gazeg.\nBidoullig, mar plich, a reas digemer treut da becherou he mestr hag hen diskoueas : eun tôl lost war he morzed dehou. Ya, met pa zistroas al lost d’e lec’h, piou a zo bet tïet ?… Bidoullig ! An drein en em sikas, en em voutas, ha doun, en kig ar gazeg. Hag hi da rual, da hijal he lost, da c’hourignal. Siouaz ! seul-vui ma ’c’h hije he lost, seul-vui an drein a rê o dever, ha dounoc’h-doun e sikent o heg er c’hig. Bidoullig a ziode : ruadenn ac’han, ruadenn alese ; sevel a rê e reor.\nNa gwelet a rit-hu ar paour-kêz barner, fank hag hao hag all o vont d’ar gêr ! Treantet gant an hao gleb-dour-teil. Ha war dreujou o dor klufaned Pennenez o c’hoarzin goap outan. Marvad ma vije bet kanfarted ar bourk eno, aet e vijent bet, marvad, da ambroug anean beteg e di.\nAdtapet diwar « https://br.wikisource.org/w/index.php?title=Bilzig_ha_kazeg_ar_barner&oldid=160296 »


C'hoariva • Strollad Fubudenn\nGanet e miz Meurzh 2010 e Kemperle, kroget o doa da labourat un destenn skrivet asambles gant strollad Plougin ha Mikael Madeg "Danjerus tamm ebet". C'hoariet o deus e Lann ar stêr, Kemperle, Karaez, Gouesnac'h ha Kerien. Braseet eo ar strollad gant dek den bremañ. Leurenniet gant Jean Kergrist, e oa bet savet e miz Genver ur pezhig c'hoari ganto: "Opéra cochonnier / Fest ar pemoc'h". Emaint o kregiñ al labour gant ur pezh c'hoari evit ar vugale "Kurunennoù ar Rouanez". C'hoant o deus bezañ flemmus un tamm (evel ur c'hwil fall), direnkañ, hag implij brezhoneg bro Kemperle a zo etre bro Gwened ha bro Gerne. Raktresoù war ar stern : sketchoù TV war Internet, Fest ar pemoc'h. Da sellout : http://www.abp-tv.com/index.php?key=fubudenn http://www.abp-tv.com/index.php?video_id=1056&channel=Z&langue=brezhoneg&liste=Sujet%20:%20fubudenn&archives=&play=stop&type=&start=d38nq2jtuvxja1.jpg Pezhio� da welet\nPeulvanioù, billig, krampouezh ha binioù kozh, dañs ha kan ha diskan : klichedoù ha raksoñjoù a zo bet adimplijet gant ar strollad Fubudenn. Un dibunadeg tudennoù iskis, fentus pe zirollet ha diaes da añduriñ... Padelezh : 35mn Kurunennoù ar Rouanez\n"Kurunennoù ar rouanez" a gont istor Honza, a glask dimeziñ gant Kasenka. Met evit se, ret e vo dezhañ mont da Braha c'hoari gant ar Rouanez : kurunennoù pe soudard ar roue e-pad ugent vloaz ?. Abadenn evit ar vugale, adalek 5 bloaz. Testenn skrivet gant strollad Brussel : "Theatre du Copeau" Sonerezh gant Fabienne hag Emmanuelle. Padelezh : un hantereurvezh. Danjerus Tamm ebet\nEvit o arvest kentañ en deus dibabet Strollad Fubudenn ur pezh c'hoari skrivet gant strollad Plougin asambles gant Mikael Madeg, e 1980. Berraet, ouzhpennet jestroù, kanaouennoù. Istorioù ur greizenn nukleel ba beg Kermoger, Biel Apostolik o laoskel ar plas da Viel Politik, ganet ur sadorn da noz. Danjerus ? Tamm ebet ... Mont e darempred : Strollad Fubudenn\nDen e karg : Fanny ChauffinKemperlePgz : 06 79 14 96 87 pe 02 98 71 74 94


Galv da vanifestiñ : ur stourmer Ai’ta! galvet gant an archerien evit bezañ distaliet panelloù war an hentoù-tizh\nDaoust d’ar c’houlzad kabaliñ e kendalc’h ar Stad e labour evit distruj hor yezh ! Da heul an emglev evit dazont Breizh e oa bet sinet ur c’henemglev a-ziforc’h evit treuzkas yezhoù Breizh ha diorren an implij anezho er vuhez pemdez etre ar Stad hag ar rannvro e miz Here 2015. Dre ar c’henemglev-se e oa […]\nBenn ar fin ez eus bet staliet ur panellerezh divyezhek e ti ar c’hevredigezhioù e Gwened!\nNullet eo bet neuze an oberenn malarde raktreset gant strollad Ai’ta! d’ar 25 a viz Meurzh e Gwened. Klemm a-enep ar panellerezh unyezhek (galleg) staliet gant an ti-kêr e miz Genver e oa ar pal. Er memes savadur eo staliet skolaj Diwan ar Mor Bihan. C’hoant oa gant Ai’ta! ivez lakaat war well an […]\nTi-kêr Gwened: ur gwir youl evit kas àr-raok ar brezhoneg ?\nStaliet ez eus bet get ti-kêr Gwened ur panellerezh nevez-flamm e galleg hepken e ti ar c’hevredigezhioù. Savadur ar skol polis e oa gwezhall. Ha se daoust emañ lodenn arall ag ar savadur é reiñ bod d’ar skolaj Diwan Mor-Bihan abaoe Miz Kalañ-Gouiañv (Du) 2016! Get ar vezh ! […]\nHentoù-tizh : Kenderc’hel a ra ar Stad C’hall da zistruj ar brezhoneg!\nUr panellerezh divyezhek brezhoneg-galleg par-ouzh-par a zo bet krouet gant Park Natur Rannvroel ar Mor Bihan (PNR). Staliet eo bet neuze ar panelloù-se e mont e-barzh ar c’hêrioù ha war word hentoù an Departamant. Doujañ a reont da garta ar PNR a-fet divyezhegezh. Panell staliet gant ar strollegezhioù lec’hel Staliet eo bet seurt panelloù e […]\nNe vimp ket touellet gant ar gannaded PS!\nDouget eo bet ur cʼhinnig lezenn evit “kas ar yezhoù rannvro war-raok ” gant ar cʼhannadez PS Annie Le Houerou. Kensinet eo bet gant hanter ar strollad sokialour, e brezidant en o zouez. Dʼan 30 a viz Du e vo studiet er breujoù. Klask a ra e mod-se ar gouarnamant hag ar cʼhannaded sokialour lakaat […]


Ai‘ta! » Gourenez Rewiz : emgav get prezidant ar gumuniezh kumunioù ha get maer Sarzhav\nEn em gavet en deus ar strollad Ai’ta! Bro Gwened get prezidant kumuniezh kumunioù Gourenez Rewiz ha maer Sarzhav, an Ao. David Lappartient, d’an 29 a viz Kalañ Gouiañv.\nKinniget eo bet dezhañ neuze un teul get kinnigoù evit brudiñ ar brezhoneg er vuhez publik a live kar gumuniezh kumunioù pe a live kumun kreiz Gourenez Rewiz.\nKadarnaet eo bet al live 1 get kêr Sarzhav ag ar garta “Ya d’ar brezhoneg”, bet sinet e 2007, ha sinet eo bet un engouestl evit tapout al live 2 e 2011. Neoazh e vehe aes tre d’ober kalz gwelloc’h get ar gumun. Dilezet eo bet oberoù arouezel él “talvoudekaat glad ar gumun en div yezh”, “kefridiiñ an Ofis da studial anvioù lec’h ar gumun”, “ober get an div yezh bewezh pa vo staliet panelloù nevez” evit lakkat ar yezh da vout gwelusoc’h en dachenn bublik. Chom a ra dister plas ar brezhoneg er gumun neuze ha get ur sell troet àr-zu ar “folkloraj”.\nGalvet hon eus da gas da benn ur politikerezh yezh a live uhel evit ar brezhoneg e kumuniezh kumunioù Gourenez Rewiz ivez. En ur tiriad merket kreñv get pouez an touristerezh e c’hall razh an dud, annezidi ar gumun koulz hag an douristed, gwelet yezh hag identelezh ar vro.\nNe vo ket posubl ken diskleriiñ e c’hellhe ar brezhoneg lakaat budjed ar gumun pe ar gumuniezh kumunioù da vonet a‐dreuz ! Ar strollad Ai’ta ! en deus tapet ar studiadenn bet kaset da benn e kumun Pleskob (Morbihan, 4 800 annezad) evit priziañ pegement e koust dezhe lakaat e pleustr ar garta « Ya d’ar brezhoneg » (al live 3 o deus tapet, hag a‐raok pell e vo tizhet gete al live 4, an hani uhelañ). Er studiadenn-mañ ec’h embanner splann penaos e koust dezhe 0,013% eus holl dispignoù ar gumun bep bloaz lakaat e pleustr ar garta… da lâret eo 1078 € !\nD’an termen ma ne chom spi erbet e vo un deiz bennaket kadarnaet “karta Europ evit ar yezhoù bihan” get Bro Frañs, o deus ar galloud ar strollegezhioù lec’hel gober ma chomay bev ar brezhoneg e Breizh. Adlâret en deus hor strollad na pouezus eo talvoudekaat ar brezhoneg er vuhez foran e meur a lodenn (sellet doc’h ar yezh er vuhez pemdeziek, klevet ar yezh er servijoù publik ha kaout an tu d’he implij…).\n« Kejet en deus Ai’ta! ouzh dilennidi Sant-Yann-ar-Biz !\nPark natur ar Mor Bihan : hag ar brezhoneg ? »


Région_Bretagne - Terkañ an tiriad\nSkignañ an deknologiezh niverel zo unan eus ar palioù pennañ e rannvro Breizh rak klokaat a ra an danframmoù treuzdougen dre hent-houarn, dre hent ha dre nijerezioù. E Breizh ez istimer e vo postet war-dro 2 viliard a euroioù e-pad 15 vloaz evit staliañ ur rouedad wienn optikel badus. Sevel ar rouedad publik-se, a zo d’ar strollegezhioù, a roio tro da dizhout war-dro 1 milion a diegezhioù, embregerezhioù ha servijoù publik, bezet 100 % eus ar rannvro ac’hann da 2030 (95% anezho e 2023).\nUr rouedad publik rannvroel\nGant prantad 2 ar raktres (tachenn diskuliet d’ar Gwener 16 a viz Meurzh) e rakweler staliañ 400 000 lugell nevez etre 2019 ha 2023, bezet hanter vuioc’h eget an niver a lugelloù a oa bet staliet er prantad 1 a-fet kenstagañ ouzh ar wienn optikel 240 000 tiegezh ac’hann da 2019. Ur c’hendiviz bras a oa bet e 2017 er pevar departamant eus rannvro Breizh gant an 59 a ziazezadurioù publik a genlabour etrekumunel (DPKE) evit termenañ an toleadoù ma vo staliet ar wienn optikel da gentañ penn er prantad 2 ha gwarantiñ un dasparzh kempouezet, a glot gant palioù an diorren ha gant terkañ an tiriadoù. Ur c’hendiviza vo gant an embregerezhioù e 2018 evit gallout kregiñ ganti e 2019. Goude ar prantad-se, e 2023, e c’hallfe 95 % eus ar Bretonezed hag ar Vretoned kaout digor d’ar Genrouedad gant ur c’has ouzhpenn 8Mb/s. Prometet o deus an DPKE dija lakaat 178 milion a euroioù evit al labourioù-se. Ar Rannvro hag an Departamantoù zo kevelerien war dachenn an arc’hant evit Breizh Kas Uhel-kenañ, kenkoulz hag ar Stad pe Unaniezh Europa.\nAr c’has uhel-kenañ e Breizh a-benn 2030\n100 % eus rannvro Breizh a vo kevreet ouzh ar wienn optikel (90% dre ar rouedad publik)\n1 milion a diegezhioù, embregerezhioù ha servijoù publik kevreet ouzh ar c’has uhel-kenañ\n70 000 km a wienn optikel staliet er rannvro\n300 implij krouet bep bloaz\nStaliañ buanoc’h-buanañ adalek 2019\nGant al lodenn gentañ eus ar raktres, betek 2019, e vo staliet ar wienn optikel evit 240 milion a diegezhioù, embregerezhioù ha servijoù publik hag a vo kevreet ouzh ar c’has uhel-kenañ. An dra-se a vo graet e 13 kêr etre (An Alre, Karaez-Plougêr, Kastellin, Dinan, Dinarzh, Lambal, Landerne, Loudieg, Pempoull, Ploermael, Pondi, Kemperle ha Redon) ha kemend-all a lugelloù a vo war ar maez.\nEn deiz hiziv ez eus bet staliet 70 000 lugell e 4 c’hêr etre hag e 32 dakad war ar maez hag e-se o deus gallet ouzhpenn 100 000 tiegezh kevreañ ouzh ar c’has uhel-kenañ en 18 miz diwezhañ. Bremañ emeur o staliañ 170 000 lugell e 9 c’hêr etre ha kemend-all a linennoù e 90 takad war ar maez.\nPrantadoù evit staliañ ar wienn optikel evit kevreañ ouzh ar C’has Uhel-kenañ\nAlc’hwez : takadoù prantad 1 e roz, takad prantad 2 e gwer, takad prantad 3 e glas-sklaer\nKartenn etreoberiat da daolenniñ staliañ ar wienn optikel e Breizh (enlinenn a-benn nebeut)\nPublié le Friday, March 16, 2018


Pajenn:Perrot - Bue ar Zent.djvu/316 - Wikimammenn\nPajenn:Perrot - Bue ar Zent.djvu/316\nsant per a veron\nNavet devez warn-ugent a viz Ebrel\nPer a oa ginidik eus a Veron, en Itali. E gerent a oa manicheaned. Hogen, ar Vanicheaned a oa en amzer-ze ar pez m’eo ar Franmasoned en amzer-man. Troet war an hent fall evel ma oant, tud Per ne c’houlennent ket gwell eget gwelet o mab o vont d’o heul.\nA drugare Doue, en Veron ne oa mestr-skol ebet diouz o zu, ha Perig, er-mêz eus ar gêr, a dapas eur gelennadurez vat ha kristen. Eun abarde ma oa o tont eus ar skol, ec’h en em gavas gant eur eontr d’ezan, eun advokad, manichean penn-kil-ha troad.\n— Petra teus desket hirie ? emezan.\nHag ar bugel, ken dinec’h ha tra, da lavaret :\n— Me a gred en Doue, an Tad Holl-C’halloudeg, krouer an nenv hag an douar...\n— Ro peuc’h, eme ar eontr, war eun ton garo, ro peuc’h.\nMes ar c’hrouadur dispont a yeas betek penn e gentel.\n— N’eo ket gwir ar pez teus lavaret, eme an advokad ; Doue en deus krouet an nenv, mes an diaoul eo en deus krouet an douar !\nAr Vanicheaned a glaske rei da gredi e oa daou Zoue, unan hag a grouas an nenv ha kement a zo ennan, hag eun all a grouas an douar ha kement a zoug.\nTouellerez Satan eo he devoa laket ar greden-ze d’en em astenn. C’hoant en devoa, an êl lorc’hus zo anezan, da vezan adoret ha servijet evel doue, evel doue ar bed-man, doue ar blijadur, doue an hudurnez, doue al lonkerez, doue ar gwall-dechou, hag ar re a vije bet e zervijerien er bed-man a vije e sklavourien er bed-all.\nPerig a respontas d’e eontr :\n« An diaoul, emezan, n’eo nemet eur c’hrouadur dizent, zo laket gant Doue en pinijen hag a chomo en pinijen epad an holl eternite. »\nAn advokad, yennet gant eur bugel seiz vla, a reas e glemm d’an tad : « Arabad eo kas ken ar pôtr-ze d’ar skol, emezan, rak, anez, e heuilho ar relijion gristen, e teuio da vezan desket hag e raio gaou bras ouz hon c’hostezen ! »\nAn tad a c’hoarzas o klevet e vreur : « Kredennou eur c’hrouadur seiz vla, emezan, daoust hag ezom zo d’ober van oute ? »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/316&oldid=140574 »


Arz - Wikipedia\nArz : (ger deveret eus al latin artum)\nPatrom an arzour, gant Luis Álvarez Catalá.\nAn istor berr-ha-berrAozañ\nD'ar penn kentañ, ne oa an arz nemet evit tud desket-bras, tuapl anezhe da skeudenniñ kenkoulz ar bed en-dro dezhe, an traoù bevet gante, o santimantoù ha kement zo, ken ma vije levezonet ar re all gant o oberennoù. Met bremañ e vez disheñvelig an traoù, n’eus forzh piv a c'hell bezañ un arzour gant mo vo talant, mailhoni ha spered da grouiñ gantañ.\nKevreet eo ar spas gant an arzoù plastik, hag an amzer gant ar muzik hag al lennegezh. Gant an teatr hag an dañs e teu an nen da vezañ danvez e arz. Gant ar film an hini eo ma vez ideet ar seurt seblant-mañ.\nWar a seblant ne vez, gant an arz, pal raksoñjet ebet, hag er seurt frankiz-mañ emañ lec’hiet e wir dalvoudegezh. Uhelaet e vez an den a-us da chañs-dichañs madoù ar c’horf. Met kement-se ne sinifi ket eo an arz, ar pezh a vije graet arz evit arz, nemet evit arzourien pe esteted.\nMet gwir eo er memes tra eo dav a-walc’h d’an nen en em gustumañ eus an arz kent kompren anezhañ mat. Kent karout ha kompren an arz, eo gwell mat bezañ bet kelennet war an arz a-raok.\nLiammed eo tamm-pe-damm talvoudegezh an arz gant an diduiñ, da lavaret eo ar fed da drec’hiñ war an ezhommoù diavaez. Kuit d'an arz chom hep bezañ talvoudus dre ret, e vez dalc'het an arzourien gant komanant urzh prenañ an dud.\nImplijet eo bet an arzourien evit propagandaoù relijiel pe politikel.\nAn oberenn, e fin ar gont, zo ur seurt emglev etre ar pezh emañ war-c'hlask an den o paeañ, pe an dud o profitañ eus an oberenn, hag ar pezh en deus c'hoant an arzour. Hag ar mod-se vo livourien relijiel an azginivelezh skignerion an Dengarouriezh, kement-se bet arc'hantaouet gant an Iliz.\nUl livour pe ur skrivagner n'eo ked un arzour ken pa suj d'un ideologiezh er-maez eus an arz. N'hall ket an arzour lavaret e soñj dezhañ e-unan diwar-benn tra-mañ-tra nemet pa vez en ur stumm pe un ober estetik ma c'hell an nen gwelet pe santout a-drugarez dezhe.\n(en) Artcyclopedia. Kavet : 16/11/2019.\nAdtapet diwar « https://br.wikipedia.org/w/index.php?title=Arz&oldid=1856656 »\nKemm diwezhañ d'an 16 Du 2019 da 18:32\nKemmoù diwezhañ degaset d'ar bajenn-mañ d'an 16 Du 2019, da 18:32.


Ai‘ta! » Emgav etre Ai’ta ! ha kumuniezh kumunioù An Alre Kiberen\nD’ar 16 a viz C’hwevrer 2016 en deus kejet strollad Ai’ta ! Bro-Gwened gant Kumuniezh kumunioù An Alre Kiberen Douar Atlantel (AKDA). Degemeret int bet gant an Aotroù Fabrice ROBELET, bez-prezidant e karg eus raktres Pol Lieseskemm (PEL) An Alre ha maer Brec’h, Aotroù Emmanuel OGER, rener servijoù teknik AKDA, hag Itron Morgane HAMON e-karg eus an treuzdougen e AKDA.\nD’an 8 a viz Genver 2016 e oa bet kaset ul lizher da Philippe LE RAY, prezidant AKDA, evit goulenn digantañ e vefe graet gant ar brezhoneg er pol lieseskemm a zo da vezañ savet adalek 2018 en Alre, hag ivez evit goulenn ma vefe lakaet e-plas ur politikerezh yezh a-feson evit ar brezhoneg gant ar gumuniezh kumunioù.\nKinniget eo bet e-pad an emgav un teul klok gant kinnigoù. Da skouer eo bet kinniget e vefe sinet ar garta “Ya d’ar brezhoneg” gant ADKA. Pouezet eo bet ivez evit displegañ n’eo ket ur pal ennañ e-unan sinañ ar garta met eo pouezus-tre eo heuliañ an engouestloù bet kemeret en un doare reoliek. Ar gwellañ evit se a zo envel ur bez-prezidant e-karg da heuliañ ar politikerezh yezh hag ivez e vefe karget implijidi d’ober kemend all e kemen servij a zo. Dedennus-tre e vefe ivez sevel ur bodad heuliañ gant kumunioù ha gant kevredigezhioù ar c’horn vro evit heuliañ en un doare reoliek an araokadennoù hag ar pezh a c’heller ober.\nTrugarekaet en deus an Aotroù ROBELET ac’hanomp evit bezañ roet d’ar strollegezh tiriadel da soñj eo pouezus dezho ober traoù evit ar brezhoneg, dre ma vez disoñjet kemen-se re alies gant an dilennidi, e-keñver barregezhioù all. Lavaret en deus ivez e skrivint d’an SNCF evit goulenn ma vefe graet gant ar brezhoneg e PEL an Alre. Lakaat a raio ivez ar gomz war ar brezhoneg e emvod kentañ ar bez-prezidanted hag e bodad ar sevenadur.\nSpi hon eus ez aio an traoù war an tu mat, en ur c’horn bro e-lec’h m’eo bev mat ar brezhoneg a-drugarez d’al labour a vez kaset da benn war ar pemdez gant ar c’hevredigezhioù.\n« Galv : ul lezenn evit ar brezhoneg !\nProsez e lez-kastiz Gwened evit ur stourmer eus Ai’ta ! d’an 23 a viz C’hwevrer »


Pajenn:Le Crom - Buhé er Sænt, 1839.djvu/749 - Wikimammenn\nPajenn:Le Crom - Buhé er Sænt, 1839.djvu/749\n19 CALAN-COCYAK. — SAKTÉS EUSABLTH A ïlONCIilü , INTAKVÉS. 731 Er juge, ullâti alnn iet rleuslou d’eti ol miraoleu-zé, e ras cotuluio Romaen d’er prison, lia durnnrl en nnuér ma oé l>et. énou, ne cessas a vrmlein gloér Jésus-Clu ouist. É lcli haquein un tarnkg èl aguênt, ean e gonzé hilleih aussoh. Diocletiane ras solannisein nezé en uéguêmlvèil \_lni ma oé ampeleur, ha ranlet e oé bet ou liberié «ren ol brisonnerion, nameitde sant liomaen, péliani, goudé en dotit soullrei hoah ér prison tonrmunteu éatius, e oé bet anlin taguei, hag e yas de reccu én nean er recompancc ag é ol souflVanceu. Achihue e r:ts èl-cé è \_anir gloriusér blai 503. Krüciiun. Er marlire zou un hanâucdigueali publiq e zeliambde Zoué, un devter e ru d’emb liur retigion. Eurus en hani, péhani, dié ur grapce spècial, c zou desimet de sieilleiné fé dié é Itoêd! Vèli ur gjoèr, pèh ur bonhenr elt mab-dén, eit ur penrqueih pèhour, gobér er sacrelico ag ur vuhé miserable eitun Doué pèhani, tlié ur garanté divusnl, en dès sacreiiet itr vuhé infinimarit précius eitsalvedigueah en ol dud ! Er Vartircd , revé er péh e seneiie er guir-zé, e zon tesieu, de larel-é , raniein e rani tes-toni dï buissancè ha de vadeieah Doue, é péhani c laquant ou ol gon-tiance, ha d‘er luiirionnè ug en Aviél, e sonnant diè ou goèd. Ag én ol testonieu, er martir e zou crsplunnan, er gloriussan de Zoué, en Itani capaplan d*accouragein er fidélèdha de hounie de Jésus-Chrouist er ré ne gredant quet én-ou. Rac*cé courage er Yarlirèd en dès secouret mat éiablissein èr bed el lézen a grechéneah : unan ag er moyandeu-é en dès choégei providance Doué eitaccomplissein en oevre l>ras-cé, Hù rantein e ramb-ni tesioni de Zoué lia d’hur Religion, ahoèl drè er pratique ag er vertuyeu e zou ordrènel d’emb? Ré quêntoli ne zisinouramb-ni, drè hun pèhêdeu , en llis santel, a bèhani liun nès en inour de voul mambreu, ha ii’exposamb-ni hanhue adorable hun Doué de vlasfêmeu en difidelèd? EW HAKDÊCVÈD DB A VIS CALAN-GOUYAW,\nSANTÉS ELISABETH A HOKGRIE, INTANVÉS. Er Saniés-men e oé merh der Roué a Hongrie, ha discoein e ras a vihan en hédoé receuet guet Doué graeceu particulièr : er garanté doh er bed ne gavus jamaes léli èn iiè lialon, péliaui e oè perpel laen a gaianté Doué; ha deusiou nia oè hemb cesse é creis en liiourieu hag er pligeadn-rieu, hiscoah ne oé bel gùèlet ur brincès fpien dlsiague doli en ol vani-téeu. Hum ranfermein e ré liès én héchapelle, é péhani é pedéguet er brassan respecL, hag a pe n‘hi havé quel diguèor, lii lium laqué ar hé deulin doh en or eil presantein de Zoué hé adorationeu ordinaer. Un devotion vras hé doé eil hè jEI-Gardièn hag ehué è quevér sanl Yelmn-en-Aviélour. Pe antréé èn iiis, Elisabcih e lamé a ziar hé fén hé houron goarnisset a ziamandeu , hag èl ma oè bet gùulennei guet-hi uerac é ré quement-cé, hi ê rescondasguet stmpliciié en hi déhé credel manqueiri a respect, èn ur zougue ur gouron a ziamand éti ul ieh è péiiani é hùclé ur goui on sperne ar bèn Jé>us-€lirouist hè Salvèr. Er goal déadeu n’espergnezunt quet er verh youancq santeï-men : lod c ré goub a hé fratiqueu a zevotïon, liag e laré n‘lii doé d iiobèr meit lium denneiu én ur hovand, a pe ne vcnné quet bihuein rcvè hé rang; 752\tbühé\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/749&oldid=107539 »\nKemmoù diwezhañ degaset d'ar bajenn-mañ d'an 9 Gwe 2017, da 14:48.


Charles Michael "Chuck" Palahniuk, ganet d'an 21 a viz C'hwevrer 1962, a zo ur c'hazetenner hag ur skrivagner flemmus amerikan, genidik eus ur familh a orin ukrainian. Chuck Palahniuk a zo bet ganet e Pascon e-barzh stad Washington. Hiziv an deiz e vev e Vancouver (Washington). Brudet eo abalamour d'ar prizoù en deus resevet evit e levr Fight-Club, implijet diwezhatoc'h evit ober ur film er sinema gant David Fincher d'e seveniñ. En e levrioù e taol ur sell kinek, prederiet hag a-wechoù fentus war hor bed.\n2.2 Traoù all\nPalahniuk a zo bet ganet e Pasco, e-barzh stad Washington, ha tremen a reas e vugaleaj gant e dud Carol ha Fred Palahniuk en ur mobil-home staliet e-kichen Burbank. Diwezhatoc'h pa zimezas e dud, e veve aliesoc'h gant e dud-kozh en ur ranch e reter Washington.\nPa oa 20 vloaz, Palahniuk a oa bet degemeret e skol-veur kazetennerezh Oregon. Tapout a reas e arnodenn e 1986. E-pad e studioù e labouras en National Public Radio e Eugene, e stad Oregon. Goude-se ez eas war-zu Portland. Goude bezañ labouret e pad ur brantadig evit ar gazetenn lec'hel, ez eas da labourat evit ar gevredigezh Freightliner (ur gevredigezh karrdiour) evel mekanikour a-raok ma rafe eus ar skrivañ e vicher da vat. Hag e-pad ar c'houlz-se e skrivas ivez levrioù-dorn evit mekanikoù hag ur gargig en doa e-barzh ur gazetenn (Met james Palahniuk na distroas d'e vicher a gazetenner).\nInsomnia: If You Lived Here, You'd Be Home Already (skrivet e penn kentañ ar bloavezhioù 1990, met chomet diembann)\nFight Club (1996) — (lakaet er sinema gant David Fincher e 1999)\nInvisible Monsters (1999) (skrivet etre Insomnia ha Fight Club met embannet diwezhatoc'h, an embannerien a damalle da Balahniuk bezañ skrivet ul levr re feuls)\nUn dastumad danevelloù da vezañ embannet e fin 2007\nAdtapet diwar « https://br.wikipedia.org/w/index.php?title=Chuck_Palahniuk&oldid=1635480 »\nKemmoù diwezhañ degaset d'ar bajenn-mañ d'an 13 Ebr 2015, da 22:57.


Pajenn:Perrot - Bue ar Zent.djvu/525 - Wikimammenn\nPajenn:Perrot - Bue ar Zent.djvu/525\nTrede devez warn-ugent a viz Gouere\nKentan eskob Raven (79)\nApolliner a deuas gant sant Per eus a Antioch da Rom ; prins an Ebestel hen sakras eskob hag hen c’hasas da Raven da brezek ar relijion neve. O vezan ma c’honeze eno eleiz a dud da Jezuz-Krist, e oe tapet gant beleien an idolou ha skoet didrue.\nPrest goude e roas ar prezeg d’eun dijentil, e hano Bonifas, a oa mut eur pennad a oa ; parean reas ive e verc’h a oa perc’hennet gant an drouk-spered. Setu ma ’n em zavjod adarre en e eneb.\nSkoet a oe gant gwial, grêt a oe d’ezan bale war ar glaou beo ; ha dre ne rê an tân droug ebet d’ezan, e oe argaset er-mêz a gêr.\nGoude bezan bet eur pennad o vale bro, e tizroas da Raven, hag e reas da verc’h Rufin sevel eus a varo da veo ; abalamour da ze, tiegez Rufin a-bez a gredas en Jezuz-Krist. Gouarner Raven, pa glevas an neventi, a roas urz d’an eskob santel da baouez gant e gelennadurez, hag evel ma ne rê van ebet, e oe dispennet a dôliou skourje, skuilhet dour bero en e c’houliou, torret e c’henou outan a dôliou mein, chadennet ha stlapet er prizon. Pevar devez goude, oe grêt d’ezan pignal en eul lestr da vont d’an harlu.\nAn avel hen tôlas war ôchou an Thras. Eno e oa eun templ da Zerapis, hag an drouk-spered a gomze ennan betek neuze ; mes lavaret a reas ne raje ken, keit ha ma chomje diskib sant Per er vro.\nAr baganed a ’n em lakas eta da glask an divroad, ha dal m’hen c’havjont, e rejont d’ezan kemer prim an tec’h.\nDizro da Raven, Apolliner a gavas adarre beleien an idolou d’e damall ; prizoniet a oe, mes an ofiser karget d’e ziwall a oa kristen dre guz, hag a lakas anezan da dec’hel en noz. Ar baganed, dal m’hen gouezjont, a redas war e lerc’h, hag a c’houlias anezan kement ma kredent bezan e lazet.\nAr gristenien hen dastumas diwar an hent ; bevan reas c’hoaz seiz devez ; nerz awalc’h en devoe d’o alian da viret mat o fe, hag e oe kurunet en gloar e verzerenti. E gorf a oe sebeliet en harz moger kêr.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/525&oldid=140805 »


Lezenn Jourdan-Delbrel - Wikipedia\nAl Lezenn Jourdan-Delbrel, bet savet gant ar gannaded c'hall Pierre Delbrel ha Jean-Baptiste Jourdan, a lakae e pleustr an « enrollañ hollek ha ret en arme » evit an holl C'hallaoued etre 20 ha 25 bloaz anezhe, da lâret eo ar c'hoñje ret.\nKanaouenn Koñskriv Kastell-Paol\nAl lezenn-mañ a selle ouzh an holl baotred dizimez a oa ur respont d'an disoudarderezh bras bet c'hoarvezet goude an 9 thermidor (27 a viz Gouere), da lâret eo 700 000 den e 1794 ha 380 000 e 1797. Bet votet d'ar 5 a viz Gwengolo 1798 gant ar goñsuled lezennadurel en devoa gallet Napoleon Iañ adsevel e luioù betek 1815 a drugarez dezhi.\nDoujet e oa bet ouzh pennaenn al lezenn - « Pep Gall a zo soudard ha ret eo dezhañ difenn e vammvro » - gant holl renadoù politikel gall betek an 22 a viz C'hwevrer 1996 pa oa bet embannet gant Jakez Chirag, Prezidant ar Republik C'hall d'an ampoent, e felle dezhañ micherelaat an armeoù ha paouez gant ar c'hoñje evit gwir. Ar pezh a oa bet kaset da benn kerkent hag embannet al lezenn 97-1019 d'an 8 a viz Here 1997.\nTestenn lezenn an 19 fructidor bloaz VIAozañ\nMont a ra an holl C'hallaoued bet ganet er memes bloaz d'ober ur « bloavezhiad ». Kerkent hag echu o 20 vloaz e vez ret dezhe bezañ enskrivet a-gevret (da lâret eo « koñskrivet ») e taolennoù tuta an arme. Ar goñskrived, kent bezañ enluet, a dremen ur vizit dirak ur c'hoñsailh. En amzer beoc'h e c'hall ar gouarnamant gervel ur bloavezhiad hepken, peotramant ul lodenn vloavezhiad. Termenet eo padelezh ar c'hoñje da bemp bloavezh en amzer beoc'h.\nAdtapet diwar « https://br.wikipedia.org/w/index.php?title=Lezenn_Jourdan-Delbrel&oldid=1464205 »


Kevredigezh Kembre-Breizh: Politikerezh Kembre, Bro-Skos ha Kernev-Veur da heul an dilennadeg lezennat - 2010\nPolitikerezh Kembre, Bro-Skos ha Kernev-Veur da heul an dilennadeg lezennat - 2010\nEchu eo an Dilennadeg Lezennat e Breizh-Veur met chom a ra amsklaer peseurt gouarnamant a reno e Londrez. E Kembre hag e Bro-Skos n’eus ket bet kalz a gemmoù bras. Plaid Cymru n’eo ket deuet a-benn da c’hounit na Ceredigion, a zo chomet gant an Demokrated-Frankizour, nag Enez-Von, a zo chomet gant ar Strollad Labour. Miret o deus broadelourien Kembre an teir fastell-vro a zalc’hent en a-raok avat, d.l.e. Arfon (ma oa bet kemmet ar bevennoù), Dwyfor-Meirionnydd ha Reter Caerfyrddin ha Dinefwr.\nDre Vreizh-Veur a-bezh, an Demokrated-Frankizour n’o deus ket gounezet kement a dachenn evel ma oa bet diouganet e rafent, hag o gwashañ koll a oa amañ e Kembre, ma’z eo bet skarzhet Lembik Opik o c’hannad e Maldwyn (lod eus Powys). Eno e oa aet ar maout gant ar Virourien. Kembraeger eo ar c’hannad nevez evel ma’z eo Guto Bebb, ar Mirour aet an trec’h gantañ en Aberconwy. En hanternoz Kerdiz eo deuet ar Virourien a-benn da c’hounit ar bastell-vro digant Julie Morgan eus ar Strollad Labour, gwreg da Rhodri Morgan, a oa kentañ Ministr Kembre n’eus ket keit-se zo. Eno avat, ur muiañniver a 195 a vouezhioù hepken zo gant Jonathon Evans eus Strollad ar Virourien!\nE Kernev-Veur emeur o c’hortoz c’hoazh disoc’hoù pastell-vro Porthia (St.Ives). A-hend-all ez eo bet gounezet div bastell-vro, d.l.e. 1. Hanternoz Kernev-Veur ha 2. Sen Ostell (St Austell) ha Tewynplustri (Newquay), gant an Demokrated-Frankizour, ha teir fastell-vro all gant ar Virourien.\nE Bro-Skos, evit a sell niver ar gannaded gant pep strollad, n’eus kemm ebet. Labour n’eo ket aet war-gil eno, ha chom a ra 41 a gannaded Labour evel ma oa e 2005. Gant an Demokrated-Frankizour ez eus 10 (ha spi ganto da zerc’hel unan all), gant an SNP 6, evel ma oa a-raok, ha gant ar Virourien 1, c’hoazh hep kemm ebet.\nAr Re C’hlas a chom dister er broioù Keltiek en tu-mañ da Vor Breizh, met e Bro-Saoz eo deuet a-benn da c’hounit, evit ar wech kentañ en un dilennadeg lezennat, e kêr Brighton e kreisteiz Bro-Saoz.\ntagioù Demokrated-Frankizour, Labour, Plaid Cymru, politikerezh, SNP


Spiritus asper - Wikipedia\nAr spiritus asper (diwar al latin “analañ garv”) pe dasy pneuma (diwar ar gresianeg δασύ) a zo anv ur sin diakritek implijet gant ar reizhskrivadur liestonel evit skrivañ ar henc'hresianeg. Ne vez ket implijet ken neuze hervez reolennoù ar sistem untonel rak aet eo da get ar son [h] diouzh ar gresianeg a-vremañ.\nLakaet e veze a-us pe da gleiz ur vogalenn evit merkañ ur vogalenn e penn-kentañ ur ger (pe eil vogalenn un diftongenn) distaget dre c'hwezhañ gant [h] en he raok.\nImplijet e veze ivez gant al lizherenn |rho (ρ) a-wechoù.\nSañset e oa bet diorroet ar sin-mañ diwar implij un hanter eus al lizherenn eta (H) ├ implijet gant rannyezhoù gresianek zo evit ober diouzh ar son [h]. Abaoe an grennamzer e vez skrivet gant stumm ur c bihan:\nἉ- Ἑ- Ἡ- Ἱ- Ὁ- Ὑ- Ὡ- Ῥ.\nImplijet e veze ivez ar sin-mañ evit skrivañ henslavoneg an iliz gant al lizherenneg kirillek a-gozh evel-hen: ◌҅.\nAdtapet diwar « https://br.wikipedia.org/w/index.php?title=Spiritus_asper&oldid=1943720 »


Kambodja - Wikipedia\n(Adkaset eus Kambodia)\nKambodja (Kampuchea) a zo ur vro eus gevred Azia, poblet gant war-dro 15 milion a dud, Phnom Penh o vezañ he c'hêrbenn. Kambodja eo anv ar Stad zo deuet war-lerc'h an Impalaeriezh Khmer Hindouek ha Bouddhek a renas war ledenez Indez-Sina a-bezh pe dost etre an XIvet hag ar XIVvet kantved. Kambodja en deus harzoù stag ouzh Bro Thailand er C'hornog ha Gwalarn, Laos er Biz, ha Vietnam er Reter hag er Gevred.\nKeodedourien ar vro a vez anvet Khmered abalamour d'ar genel Khmer. Ar pep brasañ anezho a zo Bouddhisted theravada, met kavet e vez ivez un nebeud muzulmaned eus ar gumuniezh Cham, un nebeud Kristenien ha meuriadoù ar menezioù.\nBanniel Ardamezioù roueel\n"Broad, Relijion, Roue"\nKan broadel: Nokoreach\n(ha kêr vrasañ) Phnom Penh\nGouarnamant Monarkiezh bonreizel demokratel\n- Roue Norodom Sihamoni\n- Kentañ ministr Hun Sen\ndiwar Bro C'hall\n- Diskleriet 1949\n- Anavezet 1953\n- Hollad 181.035 km² (89vet)\n- istimadur Gouere 2006 14.971.000 ()\n- niveradeg 1998 11.437.656\n- Stankter 78/km² (112vet)\n- Hollad $36,82 miliard (89vet)\n- Keidenn $2.600 (133)\n0,583 (krenn) (129vet)\n- Hañv (Eur hañv) (UTC+7)\nDremmoù templ Bayon e Angkor\nEz geografel e vez kavet er vro, rinier ar Mekong (pe Tonle Thom da lâret eo Stêr Vras) hag an Tonle Sap (Stêr Dour Fresk).\nLec'hiet eo hemañ izel ken ez eo dindan pe e live ar stêrioù. E pad ar c'houlz-glav e cheñch tu red ar Mekong da vont davet an Tonle Sap, setu e vrasa hemañ a galz.\nAl labour-douar a zo c'hoazh an taread ekonomikel pennañ. Industriezhioù pennañ Kambodja a zo an oberiañs hag an douristelezh (1,7 milion a weladenerien e 2006). Eoul-maen a zo bet dizoloet e dourioù an dachennad e 2005.\n5 Politikourien istorel\n6 Politikourien a-vremañ\n7 Strolladoù politikel pennañ (advonet er Vodadeg Vroadel)\n8 Dilennadegoù deputed\n12 Nebeut a draoù ouzhpenn\nKambodja a zo ur vro-diwall Gall gozh, unaniet da Indosina Gall ha dizalc'het eo bet d'an 9 a viz Du 1953, e dibenn brezelioù Indosina. Deuet da vezañ ur vonarkiezh bonreizhel (abaoe 1947) renet gant ar roue Norodom Sihanouk, ar vro a ziskouez un neutrelezh evit ar pezh a denn diouzh brezel Vietnam, met skorañ a ra Republik Demokratel Vietnam da c'houde, pa grog adalek 1966 da laoskel soudarded ha pourvezioù da dremen war-zu Talbenn broadel evit dizalc'hidigezh ar Vietnam. Neuze e grogas dizemglevioù Khmero-Vietnamian, gwallzarvoudoù e live an arzoù, hag o deus lakaet ar Vietnamaned d'o zremen e 1979.\nAdal 1967-68, p'emañ an ekonomiezh o vont war wasaat ha goude trubuilhioù a berzh ar Khmered-Ruz -rebelled communour gant soñjoù Maoist-, eo rediet Norodom Sihanouk da reiñ d'ar 14 a viz Eost 1969 renerezh ar gouarnamant d'ar jeneral Lon Nol a oa e penn an arme, anavezhet evit e enep- kommunouriezh, en eskemm d'ur sikour a-berzh ar Stadoù-Unanet. D'an 18 a viz Meurzh 1970 e ra Lon Nol un daol-Stad en enep da Sihanouk p'emañ emañ en estrenvro (Moskov ha Pekin). Deuet da vezañ a-gevred gant ar Stadoù-Unanet eo neuze staget Kambodja d'ar strategiezh diskar ar c'hommunouriezh e Azia ar Gevred.\nBombezennet hag aloubet eo ar vro gant ar Stadoù-Unanet. Kement-se a zistruj lodenn vrasañ ar ranvroioù war ar maez, ha dre-se e brasaa ar strollad Khmer-Ruz a zo killet betek ar strouezh, gant an holl peizanted kollet pep tra ganto.\nGant sikour bro Sina e krog ar Khmered-Ruz en ur brezel gwir a-enep an armeoù gouarnamantel. Ouzhpenn d'ar brezel diabarzh-se eo kaset ar vro e brezel ar Vietnam. War nes gounnez eo ar Ghmered-Ruz adalek 1970, met savetaet eo evit ur mare ar renad republikan gant an Amerikaned (Ebrel-Even 1970). Daoust da se ne teuont ket a benn da harpañ ar gommunourien daoust d'o bombezadegoù kirri-nij, hag e paouezont gant o sikour e 1973. Khmered-Ruz Pol Pot, sikouret gant Sina a gemer Phnom Penh d'ar 17 a viz Ebrel 1975, hag e lakaont e plas ur renad aotoritel maoist.\n"Angkar" (ar renkadur) ar Ghmered Ruz a lak neuze e plas ur bolitikerezh maksimalour, strizhoc'h c'hoazh eget an hini soviedel pe maoist, gant ar pal da c'hlanaat ar vro diouzh sevennadur ar c'hêrioù. Pep kêr, war skouer Phnom Penh en noz etre ar 17 hag an 18 a viz Ebrel 1975, a zo gouloet deus o annezidi, kaset da vezañ addesket war ar maez. Ar c'hlask ingal war lec'h an dud desket kozh, "anavezhet" gant o anaoudegezh deus ur yezh estren pe dra m'o deus lunedoù (da skouer), ouzhpenn d'ar minoù staliet eus an daou du, deus an dizvouediñ ha deus ar c'hleñvedoù a gas da lazhadegoù a-vern ha d'ur gwalleur dengarour a orin politikel. Lakat un niver war an niver a dud marvet a zo ul labour diaes ha c'hoazh hiriv ne vezer ket sur tre. An niver a 1.7 milion a zo an hini an aliesañ larêt. Un nebeud a intellektualed o dije c'hoant e vije anavezhet an emlazhadeg Khmer-se gant ar Broadoù-Unanet evel ur gouennlazh, met ne glot ket gant termenadenn ur gouennlazh, peogwir n'eo ket an aberzherien ezel eus ur strollad broadel, ethnek, Gouennour pe relijiel (Pennad 6 al Lez-kastizañ etrebroadel).\nE 1979 eo aloubet Kambodja gant Vietnam, o disrujañ ar rizigi war ar memes tro hag o kas ar renad Khmer Ruz d'an traoñ. Pennoù bras Vietnam a lak e plas ur gouarnamant tost diouzh o c'hoantoù hag adaozañ a reont ar vro hervez ar framm Laosian ha Vietnamian. Ur brezelig a grog neuze er vro etre luskadoù disheñvel o vont deus ar Ghmered Ruz betek renadoù Roueel sikouret gant an Thailand.\nGoude aet soudarded ar Vietnam kuit e 1989, ha kas soudarded an ABU e penn-kentañ ar bloavezhioù 1990, ec'h adkavas ar rnnad un tamm a emrenerzeh, en ur vezañ alies diskuilhet e-keñver nann-oberiantiz gwirioù Mab-Den. Ar 1añ minist, lakaet er galloud gant ar Vietnamed, a ren c'hoazh ar vro hiriv an deiz, dalc'het e penn a-drugarez da 4 dilennadeg douetus en un aergelc'h leun a feulster. An enebour pennañ, Sam Rainsy, a oa aet da glask repu e Bro C'Hall e 2005. Ar roue Norodom Sihanouk, a oa distroet e penn ar Stad, en deus diskroget un eil gwech e 2004 evit e mab yaouankañ Norodom Sihamoni, dañser klasel bet hag ambasadour Kambodja e-kichen an UNESCO e Pariz.\nKambodja a zo dalc'het hiriv an deiz dirak dibaboù poanius da gemer. E ekonomiezh hag a zo c'hoazh stag-tre ouzh ar sikour etrevroadel (e 2001 e teu un drederenn eus budjed ar Stad eus donezonerien etrevroadel) a gouzañv ul lovriñ bras-tre (bro lec'hiet 162vet war 179 e-keñver "Iñdis merzhout al lovriñ" Transparency International e 2007. An diorren ekonomikel a zo gorrekaet gant ar bern a drafikoù a vez war zu ar broioù nesañ (mein prizius, koad, gistierez, drammoù) hag ar sistem barnerezh gwan-efedus. Kudennoù all bet a ziwar ar renad Khmer Ruz a ziaesaa diorren ar vro evel hini an douaroù (aozadur an dachenn a zo pell da vezañ echuet) pe an deskadurezh, hag a zo bet diskaret penn da benn gant ar Ghmered Ruz (kelennerien lazhet, hag all...).\nTostaet eo ar vro ouzh Sina ha dreist holl ar Stadoù-Unanet abaoe m'emañ Hun Sen er galloud. Dre-se eo bet digoret div bazenn war vor e-kichen Sihanoukville un nebeud bloavezhioù-zo hep ma vije komz dioute, ha krouet eo bet ur c'hannad-ti bras evit ar Stadoù-Unanet e kreiz tout Phnom Penh. Ouzhpenn da se eo bet lakaet e plas ur polotik a Saoznekadur meur abaoe Hun Sen. Deuet eo da skouer ar "Gendarmeries nationales" da vezañ "Police Stations", plakenn identelezh an archerien a vez skrivet e Saozneg, pa vez gwerzhet ar re gozh (e Galleg) war ar marc'had-du, pe c'hoazh an timbroù deuet da vezañ "Kingdom of Cambodua" e plas "Royaume du cambodge"...\nAr galleg ne vez ket implijet na komprenet ken gant ar bobl, dreist holl gant ar yaouankiz. N'haller ket ober hep ar Saozneg pa veajer er vro, memes en ostalerioù dalc'het gant Gallaoued, pe a hengoun Gall. Enno eo ret paeañ e Dollar evel gant ur bern traoù all evel an taos evit mont maez eus ar vro da skouer.\nHiriv eo an douristelezh hag ar gwiad a bourvez ar muiañ ar vro.\nEzel eo Kambodja eus an ASEAN (Association of Southeast Asian Nations)\nSisowath Monireth : Jeneral ha ministr er bloavezhioù 1950. Eontr Norodom Sihanouk.\nPenn Nouth : unan eus kentañ ministred renad Sihanouk (Sangkum Reastr Niyum pe Kumuniezh sosialour poblel, renad tadelour hag aotrounieg lakaet e plas gant Norodom Sihanouk).\nCheng Heng : Rener toull-bac'h bet, deuet da vezañ prezidant Bodadeg Vroadel Sihanouk e 1969, ha kentañ Prezidant ar Republik Khmer da c'houde.\nFernandez Sosthène : Sekretour Stad er Surentez Vroadel\nIeng Sary : Breur n°3 ha ministr Aferioù estren ar renad komunour Khmer Ruz.\nIn Tam : Prezidant diwezhañ Bodadeg Broadel an SRN, ha den e karg renad Sihanouk. Eñ eo en doa kaset ar Vodadeg Broadel da votiñ evit diskar e Benn, ar prinz Sihanouk e 1970.\nKhieu Samphan : Prezidant Kampuchea Demokratel renad komunour ar Ghmered Ruz.\nLon Nol : Marechal ha prezidant ar Republik Khmer (1970-1975), renad pro-Amerikan.\nLon Non : Penn polis ar Replublik Khmer ha breur Lon Nol (Republikour).\nLong Boret : Kentañ ministr ar Republik Khmer.\nNuon Chea : Prezidant Bodadeg Broadel ar c'h/Kampuchea Demokratel, breur n°2 renad ar g/Khmered Ruz.\nPol Pot : (Saloth Sar diouzh e anv gwir) Kentañ den e karg, pe breur n°1 renad ar g/Khmered Ruz.\nSon Ngoc Thanh : Khmer eus Indochin Izelañ anvet Krom, kentañ ministr eo bet goude ma voe kemeret ar galloud gant ar Japaned en Indez-Sina e 1945.\nSon Sann : Khmer Krom. Kuzuler ekonomikel ha kentañ ministr Sihanouk, bet eo kentañ gouarnour Bank Broadel Kambodja ivez. Deuet eo da vezañ prezidant ar strollad demokratel bouddhist e 1993, goude bezañ bet renet ar stourm a-enep an dalc'hidigezh Vietnamian, ha Talbenn dizalc'hidigezh broadel Kambodja.\nSon Sen : Khmer Krom. E penn an arme Khmer Ruz. Drouglazhet eo bet gant tout e familh, gant tud o labourat evit Pol Pot.\nTa Mok : (lesanvet "ar c'higer") Ofiser meur ar renad Khmer Ruz, unan eus an dud kiriekañ eus al lazhadeg khmer etre 1975 ha 1979. Susitour Pol Pot goude ma vije bet lakaet eñ a gostez e 1997. Marvet eo Ta Mok e 2006.\nChea Sim : Prezidant Strollad ar Bobl Khmer (Cambodian People Party CPP), bet ministr diabarzh Republik poblel Kampuchea, lakaet e plas gant arme Vietnam.\nHor Namhong : Ministr an aferioù estren (CPP).\nHun Sen : Proletaer bet, mab labourer-douar, milisian Khmer Ruz, desket nebeut, tremenet da c'houde eus tu ar Vietnamed. Kentañ ministr eo abaoe 1984 (CPP).\nKem Sokha : Bet e karg eus kefridi hag aozadur difen gwirioù Mab Den. E 2007 en deus krouet ur strollad nevez : Strollad gwirioù Mab Den.\nNorodom Ranariddh : Unan eus mibien Norodom Sihanouk, prezidant bet Strollad roueelour FUNCIPEC, bet ivez prezidant Bodadeg broadel Kambodja.\nPen Sovan : Kentañ ministr ar renad komunour lakaet e plas gant Republik Sosialour ar Viêt Nam e voe etre 1979 ha 1981, goude o zrec'h war renad maoist Pol Pot. E 2007 eo aet davet Strollad gwirioù Mab Den Kem Sokha.\nSam Rainsy : Mab Sam Sary, uheler ar Sangkum Reastr Niyum deuet da vezañ "treitour" goude ur bec'h etrezañ ha Sihanouk. Prezidant Strollad Sam Rainsy (SRP), nerzh pennañ an eneberezh eo.\nSar Kheng : Ministr diabarzh (CPP).\nSok An : Ministr kuzul ar ministred (CPP).\nTea Banh : jeneral, Ministr an difen. Komunour a orin Thai (CPP).\nStrolladoù politikel pennañ (advonet er Vodadeg Vroadel)Aozañ\nPPC pe Prachearon (Strollad poblel khmer), (Chea Sim ha Hun Sen). Tapet 90 sez ganto evit dilennadegoù deputed 2008.\nPSR (Strollad Sam Rainsy), (Sam Rainsy). Tapet 26 ganto.\nStrollad Gwirioù Mab Den, krouet e 2007 gant Kem Sokha. 3 sez o deus bet.\nFuncipec (Front Uni National pour un Cambodge Indépendant, neutre, Pacifique Et Coopératif), (rennet gant ar priñs Norodom Ranariddh en amzer dremenet, skarzhet eo bet e 2006). 2 sez o deus bet.\nStrollad Norodom Ranariddh, ganet dre un troc'h er Funcipec ha rennet gant e brezidant kozh. 2 sez o deus tapet e 2008.\nStrollad poblel kambodjanad (PPC e galleg)\nStrollad demokratel frankizour bouddhist (PDLB)\nStrollad Sam Rainsy (PSR)\nStrollad gwirioù Mab Den (PDH)\nStrollad Norodom Ranariddh (PNR)\n23 froviñs zo e Kambodja.\nKambodja a zo ur vro eus Azia ar Gevred. Thailand, Vietnam ha Laos a vez tro dro dezhañ. E gorread a ra 181035 km² hag eo digor e vord-mord a 443 km war golf Thailand. Teir chadenn menezioù a zo ganti, an Olifant, ar Kardamom hag an Dong.\nLec'hiet eo ar gêr-benn war delta stêr pennañ ar vro, ar Mekong. Ar stêr-mañ a grog e Tibet evit erruout er Vietnam ha redeg e mor Sina. Ur wech ar bloaz, da vare ar glaveier e cheñch tu e red, ar pezh a lak lenn vrasañ ar vro, an Tonle Sap da veuziñ pleannennoù bras (ober a ra 300 km² e pad ar maread sec'h ha betek 10 000 km² da vare an dourioù uhel). Dre-se e c'hell peizanted kreiz ar vro lakaat riz da ziwaniñ.\nMont a ra an temperadurioù eus 10° da 38°. Un hin drovanel gant "koulzioù-amzer pebeilet" a vez er vro. Hini ar glaveier a vez etre miz Mae ha miz Du, hag e vez sec'h spontus an amzer etre miz Kerzu ha miz Ebrel.\nRiel, arc'hant khmer\nDiazezet eo ekonomiezh Kambodja war gounid ar riz, ar pesketa ha produiñ al leueioù. Ar PIB/annezad a oa eus 380 dollar e 2005.\nUr vamm hag he bugel\nBez' ez eus 14.2 Milion a annezidi (war dro 20% eus ar boblañs a vefe marvet e pad ar renad Khmer Ruz etre 1795 ha 1979).\nDouester ar boblañs : 78 ann/km².\nAr feur genel a zo tremenet eus 4 bugel dre vaouez e 2005 da 1.7 e 2009.\nAn hoali a zo da 57 bloaz.\n19% eus ar boblañs a zo o vevañ e kêr.\nE 2005 e oa is-boueded 25% eus ar boblañs.\nBez' e oa 0.3 medisin evit 1000 annezad e 2003, hag e oa 6% eus ar PIB implijet evit ar yerc'hed.\nFeur marvelezh ar babiged (2003): 9.7%\nFeur marvelezh ar vugale dindan 5 bloaz : 14.1%\nFeur lennerezh evit an dud koshoc'h eget 15 bloaz e 2007 : 76.32.\nEr vro e vez kavet dreist-holl Khmered, met pobloù minorel a zo ivez evel ar Khmered-Islam a orin eus bro Champa, ar Khmered Loeu gwelet evel pobloù etnek o vevañ er menezioù, Vietnamaned ha Sinaed.\nReligion ar stad a zo ar Bouddhaegezh Mahayana abaoe 1989. 12.6 Milion a dud a zo oc'h heuliañ ar "religion"-se, da lâret eo 89% eus ar boblañs. Bez ez eus eus deus ar gristennien (katoliked evit ar peb brasañ) abaoe an trevadenniñ C'Hall en XIXvet kantved. Ar Khmered Loeu (poblad eus ar menezioù) a zo kentoc'h animisted. Ur vinorelezh Cham a zo ivez oc'h ober 4% eus ar boblañs. A orin eus ar Champa, ur vro bet rastet gant ar Vietnamaned, degemeret mat-tre int bet Kambodja, o kenderc'hel gant o gizhioù muzulman.\nNebeut a draoù ouzhpennAozañ\nHarzoù : 2572 km (1228 km gant ar Vietnam, 803 km gant an Thailand ha 541 gant al Laos).\nMenez uhelañ : 1813 m (Phnom Aoral).\n↑ Union Interparlementaire - Cambodge - Élections de 1993\n↑ Union Interparlementaire - Cambodge - Élections de 1998\n↑ Union Interparlementaire - Cambodge - Élections de 2003\nAdtapet diwar « https://br.wikipedia.org/w/index.php?title=Kambodja&oldid=1984130 »\nKemm diwezhañ d'an 1 Ebr 2022 da 20:32\nKemmoù diwezhañ degaset d'ar bajenn-mañ d'an 1 Ebr 2022, da 20:32.


Pajenn:Morvan - Buez ar Zent, 1894.djvu/554 - Wikimammenn\nPajenn:Morvan - Buez ar Zent, 1894.djvu/554\n9 a Eost\nkad, hag eno e timezaz. Neuze e tistroaz da Aoserr, hag e oue lakeat da gabiten var ar zoudarded. Hogen, eur goall jaseour oa, ha p’en deveze lazet eul loan gouez bennag o chaseal, e stage he benn a-istribill oc’h skourrou eur vezenn vraz a ioa e kreiz kear. E kement-se ec’h heulie giz ar baianed, hag ann dra-ma a ioa eur skouer fall evit ar gristenien. Setu perak ann eskop, he hano Amator, a skandalaz ar c’habiten. Mes hema ne reaz van evit he glevet, hag ann eskop a ordrenaz pilat ar vezenn.\nD’ar mare-ze ez oa e Bro-Zaoz eur rumm heretiked ha ne espernent netra evit gounit Bretouned ar vro-ze d’ho fals kredennou. Sant Jermen a oue karget gant ar pab da vont di da zikour ar Vretouned da zifenn ho feiz. En em lakaat a eure raktal enn hent, hag, o veza treuzet ar mor, e tiskouezaz ker sklear d’ann heretiked-se n’edo ket ar virionez gantho ma teuaz ar Vretouned holl da\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/554&oldid=137775 »


Kaozeal:Roll al levrioù e brezhoneg troet diwar yezhoù all - Wikipedia\nKaozeal:Roll al levrioù e brezhoneg troet diwar yezhoù all\nDaoust d'ar pezh zo bet skrivet, al levr sinet Donnachadh MacDhomhnaill, Ur brezelour e oan (Al Liamm, 2006), n'eo ket bet troet gant Mikael Madeg met savet gantañ. --Kadwalan 22 Gen 2008 da 22:08 (UTC)\nNe gomzer ket eus levrioù bugale amañ, ha gwell a se, arabat meskañ: koulskoude int bet troet holl, pe dost. Bianchi-Bihan 22 Gen 2008 da 23:58 (UTC)\nRet e vo tennañ anvioù an oberennoù ha n'int ket levrioù eus ar bajenn-mañ. Bianchi-Bihan 23 Gen 2008 da 15:18 (UTC)\nPerak yideg e-lec'h yidicheg? 193.52.64.243 15 Ebr 2008 da 13:52 (UTC)\nPeogwir eo hemañ ar stumm implijet war goloenn al levr e-unan. N'eus forzh penaos n'on ket gwall sur hag-eñ e vefe anezhi un droidigezh diwar ar yidicheg war-eeun pe kentoc'h diwar ar galleg. Neal (Kaozeal) 14 C'hwe 2009 da 12:33 (UTC)\nWar a seblant eo bet graet an droidigezh gant daou zen: lakaomp unan a oar yideg, unan all brezhoneg. Ha galleg a ouzont o-daou. Koubladoù tud brudet all a ra evel-se evit treiñ. . Bianchi-Bihan 14 C'hwe 2009 da 15:40 (UTC)\nYa, goût mat a ran, ha goût a ran ivez e reer evel-hen peurliesañ rak ne oar ket unan anezhe ar yezh orin nag egile ar yezh ma vo troet daveti, da lâret eo en degouezh-mañ e tro un den eus ar yideg betek ar galleg hag e tro egile eus ar galleg betek ar brezhoneg. Disheñvel-mik eo an doare-ober-se diouzh treiñ war-eeun eus ar yideg betek ar brezhoneg ha peurliesañ, war dachenn studioù an treiñ, ne lârer ket eo bet troet e brezhoneg diwar ar yideg. A galon, Neal (Kaozeal) 14 C'hwe 2009 da 17:17 (UTC)\nDerv[kemmañ ar vammenn]\nRonan An Derv, pe an Derv? Bianchi-Bihan (kaozeal) 23 Du 2012 da 17:33 (UTC)\nAdtapet diwar « https://br.wikipedia.org/w/index.php?title=Kaozeal:Roll_al_levrioù_e_brezhoneg_troet_diwar_yezhoù_all&oldid=1364177 »\nKemmoù diwezhañ degaset d'ar bajenn-mañ d'an 23 Du 2012, da 17:33.


Quenta quevren - Ar pempet Meditation hac an trizecvet Chabistr - Wikimammenn\nQuenta quevren - Ar pempet Meditation hac an trizecvet Chabistr\nYouen-Yan-Lois Derrien, 1779-1792 (?) (p. 45-48)\n◄ Ar bedervet Meditation hac an daouzecvet Chabistr. Var ar pec’hejou Ar pempet Meditation hac an trizecvet Chabistr. Var ar maro Ar c’huec'hvet Meditation hac ar pevarzecvet Chabistr. Var ar Varn general ►\nAR PEMPET MEDITATION\nhac an trizecvet chabistr,\nVar ar Maro.\n2. Goulennit ountâ e c’hraç.\nEn em imaginit ez ouc’h clàn var ho quele gant ur c’hlènvet marvel, hep esperanç ebet da barei.\nCOnsiderit penaus ne ouzoc’h nac an deiz nac an heur ma varvot. O va ene, ur veich e sortiot eus ar c’horf-mâ ! Hoguen peur vezo ? hac er gouàn vezo peautramant en hàn ? hac e kear vezo peautramant var ar meas ? hac en deiz vezo peautramant en nos ? hac hep e songeal vezo peautramant goude beza avertisset ? ha dre glènvet vezo pe dre acccidant ? ha c’hui ho pezo amser da gofes, pe c’hui n’ho pezo quet ? ha c’hui a vezo asistet gant ho Confessour ? Allas ! ne ouzomp netra eus a guemense-oll: ar pez ma zomp sur anezàn hepquen eo ma varvimp, hac ato quent eguet na songeomp.\n3. Confiderit ar c’himiat trist ha melconius a raï hoc’h ene diouz ar bet-mâ : lavaret a raï adeo evit mad d’ar binvidiguezou, d’ar vaniteou, d’ar gompagnunezou vean, d’ar plijadurezou, d’an tremen-amser, d’ar vignonet pe vignoneset, d’an ameseyen, d’ar guerent, d’ar pried ha d’an oll, hac erfin d’e c’horf pehini so steanet ha melenet, diffiguret ha flerius.\n2. Disprigit ar bed-má. Pa na oun quet an heur ma rinquin da guitaat, o bet tromplus, ne fell quet din en em staga ouzit. O querent ha mignonet pe mignoneset quer, permetit n’am bezo mui quen affection evidoc’h nemet un affection santel pehini a allo padout eternelamant; ra peadra en em attachi ouzoc’h dre un affection hac un union fall pehini a ranquer da derri ha da guitaat ? Me a fell din en em brepari a vremâ dar maro, ha quemeret ar sourci a so requis evit tremen eürusamant ar passaich-se. Me a fell din assuri va c’houstianç e stad vad muia ma illin, ha lacât urz en dra-m’an-dra p’en hini e vancàn.\nAdtapet diwar « https://br.wikisource.org/w/index.php?title=Quenta_quevren_-_Ar_pempet_Meditation_hac_an_trizecvet_Chabistr&oldid=118695 »\nKemmoù diwezhañ degaset d'ar bajenn-mañ d'an 8 Eos 2018, da 15:06.


Statudoù hervez ar broioùAozañ\nKavet e vez aroumanegerien en hanternoz hag e kreiz ar vro, dreist-holl (Epeiros, Makedonia, Trakia, Thessalia). O cheñch yezh buan emañ ar vinorelezh-se : n'eus tamm statud ebet gant an aroumaneg ha ne vez ket kelennet er skolioù, nemet e skol-veur Thessaloniki. A-gozh e sell an aroumanegerien outo o-unan evel Gresianed (Elini), daoust ma n'int ket gresianegerien (Grets). E 2001 e oa bet kondaonet un den, Sotiris Bletsas, da 15 miz toull-bac'h, abalamour m'en doa skignet skridoù a rae anv eus yezhoù minorelaet en Europa hag e Gres . A-benn ar fin e oa bet didamallet an den.\nAdtapet diwar « https://br.wikipedia.org/w/index.php?title=Aroumaneg&oldid=1877000 »\nDernière modification le 26 Mae 2020, à 20:56


Dihustoù nevez !\nVa c'hentan zo kontrol mik da " Fall ". Va eil zo ya e rusianeg. Va drede vez kavet gant an dour e pep solieradur. Va bevare 'hell bezan ...igell 'vit an ankoù. Va holl zo un enezenn er meurvor Indian. Geriaoueg : Solieradur : étage Meurvor : océan Va...


Ur pennad Placidia zo ivez.\nGalla Placidia, ganet e 390 e Kergustentin ha marvet d'ar 27 a viz Du 450 e Roma, a oa un impalaerez roman er Vvet kantved.\nMerc'h e oa d'an impalaer Theodosius Iañ ha da Flavia Galla.\nDimezet e voe d'ar roue vizigot Ataulf, a voe lazhet e 415, ha goude da Gonstantius III, a renas etre C'hwevrer ha Gwengolo 421.\nBras e voe perzh Galla Placidia en aferioù an impalaeriezh etre 410 ha 440, pa oa ar galloud o wanaat.\nMerc'h e oa Galla Placidia d'an impalaer Theodosius Iañ, a renas etre 379 ha 395, ha da Flavia Galla, merc'h d'an impalaer Valentinianus Iañ.\nHanterc'hoar e oa d'an impalaerien Arcadius hag Honorius, a renas o-daou adal 395, goude marv o zad.\nHe bugaleaj a dremenas e lez Kergustentin. Goude marv he zad ez eas da-heul he breur Honorius, a oa da ren war Impalaeriezh roman ar C'hornôg, dindan evezh ar jeneral Stilico, anvet da rejant. A-benn neuze n'edo ket an impalaerien o chom e Roma ken ; e Milano edo lez Honorius da gentañ, hag e Ravenna adal 402.\nStilicon, evit kreñvaat e liammoù personel gant an tiegezh impalaerel, en devoa dimezet e verc'h Maria da Honorius e 399, hag klask a reas dimeziñ e vab Eucher, ur c'hrennard anezhañ, da C'halla Placidia, met an eured-se ne voe ket graet.\nE bloavezhioù kentañ ren Honorius, dindan Stilicon, e talas an impalaeriezh, en Italia, ouzh ar Vizigoted kaset gant Alarig Iañ : ar re-se a oa en em ziazezet abaoe 382 e Mesia, evel pobl kevredet. Goude-se e teuas an Ostrogoted kaset gant Radagaisus, a zeue eus bro an Huned en hanternoz d'an Danav.\nE 414 e renas a-gevret gant he fried Ataulf,roue ar Vizigoted, betek 415. Kenimpalaerez e voe gantConstantius III e 421, ha rejantez e voe e deroù ren Valentinianus III.\nTi-kañv Galla Placidia e Ravenna\nMarelladurioù en diabarzh\nOberennoù en hec'h anv[kemmañ | kemmañ ar vammenn]\nAr c'hoarigan Gal·la Placidia gant Jaume Pahissa en 1913, savet diwar trajedienn Ángel Guimerá.\nBrezel ar C'hoted (408-416)\nAdtapet diwar « https://br.wikipedia.org/w/index.php?title=Galla_Placidia&oldid=1987504 »\nKemmoù diwezhañ degaset d'ar bajenn-mañ d'an 22 Ebr 2022, da 13:03.


Gian Maria Visconti : diforc'h etre ar stummoù - Wikipedia\nGian Maria Visconti : diforc'h etre ar stummoù\nGian Maria Visconti (kemmañ)\nStumm eus an 7 Meu 2010 da 04:10\n266 okted lamet , 12 vloaz zo\nStumm eus an 7 Meu 2010 da 04:02 (kemmañ)\nStumm eus an 7 Meu 2010 da 04:10 (kemmañ) (dizober)\n[[Image:Giovan Maria Visconti.png|thumb|Gian Maria Visconti.]]\n'''Gian Maria Visconti''' pe '''Giovanni Maria Visconti''' a oa eil [[dug Milano]] er XVvet kantved. Mab e oa d'an dug [[Gian Galeazzo Visconti]] (1351-1402) ha da [[Caterina Visconti]] (1360-1404) .\nTrizek vloaz ne oa ken pa varvas an dug , e dad, e 1402, ha pa voe anvet da zug. E vamm a renas en e lec'h. Bec'h a savas kenkent en douaroù a oa bet aloubet gant an tad er bloavezhioù a-raok. Kemeret e voe ar galloud gant [[Facino Cane]] [[condottiero]] brudet. Gouzout a reas c'hoari war grizded Gian Maria, a roas urzh da vac'hañ e vamm e kastell [[Monza]], ma varvas d'ar 17 a viz Here 1404, diwar gontamm moarvat. ▼\nTrizek vloaz ne oa ken pa varvas an dug , e dad, ha pa voe anvet da zug.\n▲E vamm a renas en e lec'h. Bec'h a savas kenkent en douaroù a oa bet aloubet gant an tad er bloavezhioù a-raok. Kemeret e voe ar galloud gant [[Facino Cane]] [[condottiero]] brudet. Gouzout a reas c'hoari war grizded Gian Maria, a roas urzh da vac'hañ e vamm e kastell [[Monza]], ma varvas d'ar 17 a viz Here 1404, diwar gontamm moarvat.\nInDimeziñ 1408a reas Gian Maria marriede 1408 da [[Antonia Malatesta of Cesena]], daughtermerc'h ofda [[Carlo IIañ Malatesta|Carlo IIañ]], lord ofaotrou [[Rimini]]. ▼\nBrudet e oa chas an dug, savet da lazhañ tud. Kement-se ne viras ket outañ a vezañ lazhet e 1412 dirak iliz [[San Gottardo, Milano|San Gottardo]] gant [[Gibelined]], tra ma oa klañv Facino Cane e [[Pavia]].\n▲In 1408 Gian Maria married [[Antonia Malatesta of Cesena]], daughter of [[Carlo I Malatesta|Carlo I]] lord of [[Rimini]].\nA plot by a party of [[Milan]]ese [[Ghibellines]] was raised against the Duke when\n[[Category:Assassinated Italian people]]\n[[Category:Dukes of Milan|Gian Maria]]\n[[Category:House of Visconti|Gian Maria]]\n[[Category:Medieval child rulers]]\n[[Category:15th-century Italian people]]\n[[Category:Burials at Milan Cathedral]]\nAdtapet diwar « https://br.wikipedia.org/wiki/Dibar:MobileDiff/665330 »


Buhez ar Sent/1912/Lukas - Wikimammenn\nBuhez ar Sent/1912/Lukas\n◄ Mac’harit-Mari Lukas Per Alkantara ►\nTriouec’hvet devez a viz Here\nAn avieler sant Lukas a zo bet meulet gant an abostol bras sant Pôl, pe, evit lavaret gwell, a zo bet meulet gant ar Spered-Santel e-unan, a gomze dre c’henou an abostol. Eur seurt enor a zo dreist kement a oufemp da lavaret. Ha koulskoude, ganimp-ni e chom e « Aviel » ha levr « Oberou an Ebestel », daou levr hag a zo eun testeni splann eus e zantelez hag eus e vertuziou dispar, p’eo gwir an eil hag egile a zo eul loden eus ar Skritur-Zakr.\nSant Lukas a oa ganet en Antioch, kêr-benn ar Syri, brudet dre he c’hommerz, he finvidigez hag he skoliou bras. Lukas a heuilhas ar skoliou-ze en e yaouankiz, hag a deuas da vezan gouiziek war skianchou an amzer-ze ha war ar vedesinerez, dreist-oll. Sant Jerom a lavar e oa eur mestr war e vicher ; ha sant Pôl, pa skrive da dud fidel Kolos : « Lukas, medisin, hon breur muian-karet, a rent d’ec’h ar zalud, » a ziskouez e talc’has an avieler santel e labour war-dro an dud klanv, goude m’oa kristenet. Lavaret a rêr ive e oa eur mestr-liver. En Rom, en eun toul kuz dindan an douar, en kichen iliz Santez-Mari in via lata, zo bet kavet eun dôlen eus ar Werc’hez, warni skrivet e oa unan eus ar seiz livet gant sant Lukas.\nLukas oa ganet pagan, mes abred ec’h anavezas relijion Jezuz-Krist, ha kerkent e heuilhas anezi gant prez. Ober a reas oberou ar fe, ha war genteliou Hon Zalver e reizas e vue. Dija e oa eur skouer eus an holl vertuziou, pa gemeras sant Pôl anezan evit bezan e genlabourer hag e gompagnon.\nAr veaj kentan a rejont asamblez oa eus Troad betek Philip, er Masedoan, war-dro ar bla 51. Diwar ar mare-ze, an daou sant bras-man n’en em zispartijont ket nemeur. Sant Lukas n’en doa ken c’hoant nemet rannan gant an abostol e labouriou hag e boaniou. Asambles e rejont tro ar c’hêriou bras eus ar Gres, hag eun eost puilh a gristenien a ziwanas war o lerc’h. Gant sant Pôl e oa pa oe heman prizoniet en Sezare ; ha pa oe kaset ac’hane da Rom, Lukas hen heuilhas hag a chomas gantan . Eun nebeut blaveziou goude, pa oe, evit an eil gwech, prizoniet en Rom, sant Pôl, en e lizer da Dimothe,  a lavar « n’eus den gantan nemet Lukas ». An avieler eta a oa ar mignon fidel-ze n’hall bezan dispartiet diouz e vignon nemet gant ar maro.\nPetra deuas da vezan an avieler kalonek, goude merzerenti e vestr sant Pôl ? — Aman n’hon deus mui a desteniou sur. Gouzout a reomp hepken e talc’has da brezek Aviel Jezuz en kalz broiou ; mes bepred e tizroe d’ar Grès ha, dreist-oll, d’an Akaï. Eno ive, war fin ar c’hantved kentan, e varvas merzer. Er bla 357, war urz an impalaer Konstans, e relegou a oe douget eus Patras, en Akaï, da Gonstantinopl, ha laket en iliz an Ebestel gant re sant Andre ha sant Timothe.\n↑ Oberou an Ebestel XXVII, XXVIII. 16.\nAdtapet diwar « https://br.wikisource.org/w/index.php?title=Buhez_ar_Sent/1912/Lukas&oldid=38378 »\nKemmoù diwezhañ degaset d'ar bajenn-mañ d'an 9 Gou 2012, da 08:56.


Komorez - Wikipedia\nGer-stur : Unité, Solidarité, Développement (galleg)\nKan broadel: Udzima wa ya Masiwa (komoreg)\n"Unaniezh an inizi bras"\n(ha kêr vrasañ) Moroni\nKomoreg, arabeg, galleg\n- Prezidant Azali Assoumani\n- Hollad 2 235 2 km² (178vet)\n- istimadur 2005 798 000 ()\n- Stankter 275/km² (25vet)\nLur Komorez (KMF)\nAn inizi Komorez zo ur stad vihan hag un enezeg e Meurvor Indez, etre norzh Madagaskar ha norzh Mozambik, ouzh genoù Kanol Mozambik. Teir enezenn bennañ zo er stad : "Grande-Comore" pe Ngazidja, "Mohéli" pe Mwali, hag "Anjouan" pe Nzwani. Ur pedervet enezenn, Mayotte pe "Mahoré", zo e dalc’h Frañs, daoust ma vez sellet outi evel un darn eus ar vro gant gouarnamant Komorez. Moroni eo ar gêr-benn, war an enez vrasañ.\nTrevadennoù eus Bro-C’hall eo bet an inizi Komorez adalek 1841. Deuet e oant da vezañ dizalc’h er bloavezh 1978. Da neuze e oa bet votet gant annezidi Mayotte, enezenn suañ an enezeg, chom e dalc’h Bro-C’hall.\nKartenn inizi Komorez (kartenn c'hallek).\nAljeria • Angola • Aod an Olifant • Benin • Botswana • Burkina Faso • Burundi • Djibouti • Ejipt • Eritrea • Eswatini • Etiopia • Gabon • Gambia • Ghana • Ginea • Ginea-Bissau • Kenya • Ginea ar C'heheder • Kab Glas • Kameroun • Komorez • Republik Demokratel Kongo • Republik Kongo • Republik Kreizafrikan • Lesotho • Liberia • Libia • Madagaskar • Malawi • Mali • Maouritania • Mozambik • Namibia • Niger • Nigeria • Ouganda • Rwanda • Sahara ar C'hornôg • São Tomé ha Príncipe • Senegal • Sechelez • Sierra Leone • Somalia • Suafrika • Soudan • Tanzania • Tchad • Togo • Tunizia • Zambia • Zimbabwe\nAdtapet diwar « https://br.wikipedia.org/w/index.php?title=Komorez&oldid=1897446 »\nKemmoù diwezhañ degaset d'ar bajenn-mañ d'an 9 Meu 2021, da 12:13.


Pajenn:Morvan - Buez ar Zent, 1894.djvu/143 - Wikimammenn\nPajenn:Morvan - Buez ar Zent, 1894.djvu/143\n23 a C’houevrer\nsant per damian, eskop ha doktor\ngreat evidon da zeiz va badiziant. Ia, euz a greiz va c’haloun me fell d’inn trei kein da Zatan, d’he bompou ha d’he oberiou: trei kein da Zatan, da lavaret eo, d’ann drouk-spered, tad ar gaou, d’ann hini a zo bet muntrer ann eneou abaoue ar penn kenta euz ar bed; trei kein da bompou Satan, da lavaret eo, da genteliou faoz ar bed, d’he vraoigou ha da gement tra goullou ha difoun a zo ennhan; trei kein da oberiou Satan, da lavaret eo, d’ar pec’hed ha da gement tra a zoug d’ar pec’hed. Kristen ounn, Jezuz-Krist eo va Mestr ha va Roue, hag enn he zervich hebken e fell d’inn hiviziken lakaat va holl gloar ha klask va holl joa ha va holl euruzded.\nann trede var ’nn ugent a viz c’houevrer\nSANT PER DAMIAN, ESKOP HA DOKTOR EUZ AN ILIZ\nAr zant-ma a ioa ginidik euz a gear Raveenn enn Itali. Iaouankik oa c’hoaz pa gollaz he dad hag he vamm, ha neuze e kouezaz etre daouarn unan euz he vreudeur hag a oue kriz meurbed enn he genver. Ne roe ket hanter-voued nag hanter-zillad d’ezhan; he lezel a rea diarc’henn, skei a rea ganthan aliez, hag e leac’h he gas d’ar skol pa oue deuet enn oad da vont, e kasaz anezhan da ziouall al loaned. Goulskoude ar minor paour en devoa eur galoun vad. Eunn devez e kavaz eur pez arc’hant var he hent, ha raktal, heb sonjal en doa ezomm aoualc’h he-unan, e roaz ar pez arc’hant-se da eur belek enn eur bedi anezhan da lavaret eunn offerenn evit he dad hag he vamm.\nBez’en devoa eur breur all hag a ioa persoun e Raveenn. Hema,o veza klevet pebez buez a reat d’he vreur bihan, her c’hemeraz enn he di, ha goudeze hen lakeaz er skol gant mistri habil. Per en doa eur spered lemm, hag he vrasa plijadur oa lenn ha studia. Evelse e teske enn eur miz kement hag ar re all enn eur bloaz, hag heb dale e oue goest da veza mestr he-unan. Digeri a eure eur skol hag a oue darempredet kalz gant ar vugale, ha dioc’h ar skol-ma en devije gellet beva enn he eaz ; mes ar pez a glaske dreist peb tra oa savetei he ene, hag aoun en doa ato d’en em goll er bed.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/143&oldid=137321 »


Jezuz-Krist en Breiz-Izel - Wikimammenn\nJezuz-Krist en Breiz-Izel\n[[|◄]] Fañch an Uhel\nJEZUZ-KRIST EN BREIZ-IZEL.\nHon Zalwer Jezuz-Krist a oa deut da ober un dro en Breiz-Izel, gant sant Pezr ha sant Iann. Mont a rent dre-holl, da di ar paour evel da di ar pinvik, hag a prezegent en ilizo, er chapello, hag alies en dachenno, dirag ar bopl dastummet.\nUn dez, en kreiz ann hanv, a oant o pignad ur c’hreac’h hir ha zonn. Tomm a oa ann heaul, ha zec’het ho defoa, ha na gavent ket a dour. Digwêt war-leinn ar c’hreac’h, a weljont un ti bihan zoul war vord ann hent.\n— Eomp aman da c’houlenn dour, a laras sant Pezr.\nPa oent êt en ti, a weljont ur vroac’hig  koz azeet war men ann oaled, ha war ar bank-dosal, ekichenn ar gwele, ur c’havr o rei da dena da ur bugel bihan.\n— Ur bannac’h dour, mar plij, mamm-goz, a laras sant Pezr.\n— Ia sur, dour am euz, dour mad ; met n’am euz ket kalz ouspen iwe.\nDiskenn a rez ur skudellad dour euz ar picher, hag ac’h evjont ho zri. Neuze a tostajont da welet ar bugel o tena ar c’havr.\n— N’eo ket d’ac’h ar bugel-man, mamm-goz ? a laras hon Zalwer.\n— Nann sur ; ha koulzgoude ec’h eo ’vel pa vije d'in. D’amm merc’h eo ar bugelig ; met marwet eo he vamm o c’henel anehan, hag ac’h eo chommet war ma diouvrec’h.\n— Hag he dad ? — He dad a zo beo, hag ec’h ha bemde, kerkent hag ann de, da deweziata da un ti pinvik a zo en-kichenn ; hag a c’hone eiz gwennek bemde hag he voued ; ha setu holl ar pez hon euz ewit bewa hon zri.\n— Ha mar ho pefe ur vuc’h ? a laras hon Zalwer.\n— Oh ! mar hon befe ur vuc’h, neuze a vefemp evuruz ; me ac’h afe da vesaa anehi war ant hentjo, hag hon befe leaz hag amann da gass d’ar marc’had ; met n’am bo bikenn ur vuc’h.\n— Ma ! roet d’in ho paz un tammig, mamm-goz.\nHon Zalwer a gommerras baz ar vroac’h-koz, hag a skoas gant-hi un tol war ven ann oaled ; ha kerkent a savas ac’hane ur vuc’h-vriz ar c’haera, ha leaz gant-hi a-leiz he zez !\n— Jezuz-Maria ! a laras ann hini goz, penoz eo digwet ar vuc’h-se aman ?\n— Dre c’hraz Doue, mamm-goz.\n— Bennoz Doue war-n-oc’h, aotrone geiz ! me a bedo ewit-oc’h bep-beure ha bep-noz.\nHag ec’h ejont ho zri en hent.\nAnn hini goz, chommet ic’h-unan, na skuize ket sellet euz he buc’h : — Kaera da vuc’h ! ha vel ma zo leaz gant-hi ! met penoz eo digwêt aman iwe ? O skei un tol gant ma baz war ann oaled ! Ar vaz a zo chommet ganen, ar men oaled a zo bepred iwe. Mar am befe ur vuc’h-all evel homan a-vad ! Marteze n’am euz netra da ober ewit-se nemet skei gant ma baz war ann oaled ?\nHag a skoas un tol gant he baz war ar men-oaled ; — ha kerkent a tilampas ac’hane ur pikol Bleiz pehini a dagas ar vuc’h-vriz war al lec’h !\nHag ann hini-goz e mez he zi, ha da redek warlerc’h ann tri dremeniad, ha da grial : — Aotronez ! Aotronez ! — Evel na oant ket êt pell c’hoaz, hi c’hlewjont hag a c’hortozjont anehi.\n— Petra a zo c’hoarveet, mammig-koz ? a laras hon Zalwer.\n— Allas ! ur Bleiz braz a zo digwêt bars ma zi, kerkent ha ma ’z oc’h bet êt-kuit, hag hen euz taget ma buc’h-vriz !\n— Ia pa oc’h euz galwet anehan, mamm-goz. Distroït d’ar gèr, hag a kavfet c’hoaz ho puc’h, beo ha iac’h. Met beet furoc’h en amzer da dont, ha na c’hoantaet ken ober ar pez na c’hall nemet Doue he-unan.\nHag a tistroas d’ar gèr, hag a kavas he buc’h beo ha iac’h, hag a anaveas neuze penos a oa ann aotro Doue a oa bet en he zi.\nUr wez-all a oant are en hent ho zri. Digwêt a oa wardro diou eur goude kreizdez, hag ével n’ho defoa debret tamm a-bed aboe ar beure, ho defoa naoun. Pa oant o tremen a-biou un ti war vord ann hent, a weljont en toul ann or ur vates o verrad toaz ewit ober krampoez.\n— Eomp en ti-man, a laras Sant Pezr, hag hon bo krampoez.\nMont a reont ho zri bars ann ti.\n— Demad d’ac’h holl bars ann ti-man, tudo geiz. —\n— Ha d’ac’h iwe, aotrone. —\n— Ni a zo tri zremeniad, pell a zo en hent, hag a zo skuïz, hag hon euz naoun ; kavoud a raemp un draig bennag da debri, ewit arc’hant ?\n— Ia sur, a laras ar vestres ; eman ar vates o verrad ann toaz, ha bremaïg a vo krampoez.\n— Mar be bolante Doue, a gredan, a ve mad da laret, eme hon Zalwer.\n— Oh ! a laras neuze ar vates, gret eo ana toaz, ha krampoez a vo sur !\n— Ma ! eme hon Zalwer.\n— Hag ec’h azejont da c’hortoz. Ar vates a lakaas neuze daou drebez war ann oaled, hag a rez tan indan-he. Goude a kommerras ar varac’h a oa ann toaz en-hi, wit hi zostaad d’ann oaled. Met setu ma tifonz ar varac’h ; ha skuillet war ann douar holl ar pez a oa en-hi ! hag ar vates da estlammi ; hag ar vestres da grozal !\n— Breman, Aotronez, emehi, ec’h hallet mont da glask krampoez el lec’h-all, rag ewit aman na vo ket a grampoez fete !\n— Eo ! eo ! gant graz Doue, a laras hon Zalwer.\nHa gant penn he vaz a stokas ar varac’h a oa êt a bezio, ha setu-hi da dont kerkent en he fez hag ann toaz en-hi. — Ha souezet braz tud ann ti ! — Hag a oe gret krampoez, hag a tebrjont, hag ec’h ejont goude en hent are. Met a-rok mont-kuit, hon Zalwer a laras d’ar vates : — Ha dalc’hit sonj-mad, ma flac’h, ez eo mad laret bepred : Mar be bolante Doue  !\nKontet gant Marc’harit Fulup, a baroz Plunet.\nMiz ewenn 1869.\n↑ Tous les diminutifs bretons en ig ayant leur pluriel en igou, je pense qu'il convient d'écrire le singulier en ig, par un g et non par un k comme on le fait généralement, et comme je l’ai fait moi-même dans mes précédents écrits bretons.\n↑ Les paysans bretons ont sans cesse cette phrase à la bouche, quand ils expriment un désir ou un espoir.\nAdtapet diwar « https://br.wikisource.org/w/index.php?title=Jezuz-Krist_en_Breiz-Izel&oldid=15194 »


O walc'hiñ al leur en un ti-karter e Virginia, er Stadoù-Unanet.\nLiseidi o labourat e-pad ur gentel kimiezh en ur gymnasium alaman, e Bonn e 1988.\nAl labour zo oberoù graet gant ar c'horf hag ar penn evit tizhout un disoc'h. War pep tachenn a c'hall bezañ e c'hall an neb labourat. Gallout a ra bezañ kaset da benn anezhañ e-unan pe dre ret, evel er sklaverezh. Al loened ivez a labour, renet gant an dud. E meur a vro e vez lidet Gouel al Labour d'ar 1añ a viz Mae.\nDre astenn-ster e komzer eus labour evit ur vicher. Dilabour e vez graet eus un den hep labour.\nDre astenn-ster e komzer ivez er fizik eus labour un nerzh.\nPa vez anv eus oberoù a denn d'an douar, d'an natur evit gounit plant e vez komzet eus al labour-douar.\nAl labourioù, el liester, a vez graet eus oberioù evit sevel pe dresañ ur savadur pe un hent.\nUr Saozez o labourat en ul labouradeg gwispid.\nUn obererezh graet en eskemm d'ur gopr, evit produiñ ur mad pe ur servij eo al labour. Eñ hag ar c'hevala a ya d'ober ar faktorioù produiñ. Kavet e vez war marc'had al labour.\nGwir[kemmañ | kemmañ ar vammenn]\nGant kod al labour e vez dastumet peurliesañ ar reolennoù e pleustr en ur vro. Ret eo d'an implijerien koulz ha d'an implijidi doujañ dezho, en ur Stad a wir bepred. Reolennoù etrevroadel zo ivez, da skouer gant Unaniezh Europa hag Aozadur etrebroadel al labour.\nAr ger « labour » a gaver e saozneg ivez. Anv meur a strolladoù politikel saoznek eo : gwelet Strollad al Labour. Mennegomp memestra :\nStrollad al Labour, unan eus brasañ strolladoù politikel breizhveuriat\nStrollad al Labour, ur strollad politikel iwerzhonat\nStrollad al Labour, ur strollad politikel serb\nEl labour emañ ar yec'hed.\nLabour sul, labour nul.\nLuganioù[kemmañ | kemmañ ar vammenn]\n« Enrichissez-vous par le travail et par l’épargne » zo ur frazenn vrudet a vije bet lavaret e 1843 gant François Guizot, prezidant ar C'huzul gall\ne toull dor kamp Auschwitz-Birkenau e oa skrivet arbeit macht frei da lavaret eo « al labour a ra an den dishual », diouzh ur frazenn gant al lizheregour Lorenz Diefenbach\nkavet e vez ar ger labour e-barzh sturiennoù broadel kalz broioù afrikan evel Benin, Aod an Olifant, Gabon, Ginea, Kameroun, Niger, Kongo hag all\nAdtapet diwar « https://br.wikipedia.org/w/index.php?title=Labour&oldid=1891212 »\nKemmoù diwezhañ degaset d'ar bajenn-mañ d'an 2 Gen 2021, da 16:56.


Kaozeal:Marcel Cachin - Wikipedia\nNe gredan ket e ve testeniekaet a stumm Kachin. Bianchi-Bihan (kaozeal) 10 Mez 2012 da 06:10 (UTC)\nadtapet ganin ar stumm skrivet en ur pennad all. Mat eo din vefe cheñchet.--Gouerouz (kaozeal) 10 Mez 2012 da 06:22 (UTC)\nsavet gant ul lisead a gredan, c'hoant d'ober mat, met ne glot ket re gant doareoù ar wikipedia : François Hollande n'eo ket Fañch Holland ... Bianchi-Bihan (kaozeal) 10 Mez 2012 da 06:31 (UTC)\nN'heller ket keñveriañ "Marcel Cachin" gant "François Hollande". Breizhad eo ar c'hentañ, Gall an eil. Breizhiz 'zo a c'hall kaout stummoù brezhonekaet evel "Loeiz ar Peñseg", "an Drian" pe "Tangi-Prijant"... Pa ouzer e oa M. Cachin a-du gant ar brezhoneg n'eo ket diwirheñvel soñjal e vo kavet ar stumm "Marsel Kachin" e-barzh skridoù eus an amzer-se (War Sao da gentañ penn, ha reoù all ivez.).--Trec'hlid mitonet (kaozeal) 10 Mez 2012 da 08:57 (UTC)\nKeñveriañ a c'haller pezh a garer, hag arguzenniñ ivez. Un anv gallek eo Cachin, din da c'houzout, evel Duval, Dubourg, anvioù skrivagnerien vrezhonek kouskoude. Ma kaver ar stumm Kachin, n'eus nemet lavarout pelec'h, ha menegiñ. N'eo ket graet c'hoazh. Bianchi-Bihan (kaozeal) 10 Mez 2012 da 09:05 (UTC)\nSkrivet e anv gant ur "K" e ruseg :-))) Kadbzh (kaozeal) 10 Mez 2012 da 17:30 (UTC)\nOuzhpennet e "Anvioù-stourmer" er Strollad Komunour Gall ganin, gwelloc'h eget "Lesanvioù" d'am soñj. Kadbzh (kaozeal) 10 Mez 2012 da 14:59 (UTC)\nOuzhpenn e ruseg, n'eus bet kavet implij ebet eus "Kachin"? Neuze e vije ret ober gant an anv gwir. Bianchi-Bihan (kaozeal) 19 Mez 2012 da 05:49 (UTC)\n"Marsel Kachin" ! Biskoazh kement all ! N'eus abeg ebet da glask brezhonekaat un anv gall, ha pa vije an den bet ganet e Pempoull.\nCachin : eus al latin cachinnare, "c'hoarzhin a-ziroll" e teu ar verb gallek kozh cachiner hag an anv cachin "goapadenn", "kunujenn" — gw. DAUZAT Albert, Dictionnaire étymologique des noms de famille et prénoms de France, Larousse, 1991, ISBN 978-2-03-730012-4.\n"Marc'hell" eo stumm brezhonek Marcel — gw. kumun Sant-Marc'hell e 56 (he mirdi, he ziez-kenwerzh, he farklec'hioù).\n"*Kacheñ(v)" e vije strumm brezhonek droch Cachin ; reishoc'h e vije *Marc'hell Goapaer, kement hag ober.\n— T42N24T (kaozeal) 12 C'hwe 2013 da 19:06 (UTC)\nEtimologiezh a zo un dra (c'hoari arvarus forzh penaos), ha fedoù a zo un dra all.\nAn anvioù a orin gallek a veze brezhonekaet o distagadur betek nevez 'zo: hag an dibenn -in a veze distaget "in" (!). Colin, Martin, h.a.\n"Marsel" eo brezhonekadur boas a-vremañ "Marcel", evel "Marsel Klerg", ha kavet e vez "Marsel" ivez e Buhez ar Sent.\n--Trec'hlid mitonet (kaozeal) 12 C'hwe 2013 da 20:16 (UTC)\nRet vo klask Marsel Kachin e Buhez ar Sent un deiz bennak . Bianchi-Bihan (kaozeal) 12 C'hwe 2013 da 21:02 (UTC)\nSur a-walc'h en deus T.m. kavet Matil/ẽ/ an Dall enni, ha mar n'en deus ket en deus ijinet ul lezenn a glasko lakaat ar re all da heuliañ — Etimologiezh (sic) a zo un dra (c'hoari arvarus forzh penaos), ha fedoù a zo un dra all.... Biskoazh kement all adarre ! Ober fae war labour nouspet yezhoniour, geriadurour, mouezhiadoniour hag istorour eo kement-mañ, hag en un holloueziadur war ar marc'had, gant ar mennozh da chom an tostañ ma c'haller d'ar galleg, "yezh-kein" santel ar brezhoneg hervez a lavar lod kelennerion n'eo ar brezhoneg evito nemet ur yezh darev evit ar mirdi. Ar "fedoù"-se n'int nemet arouez diskar ar yezh a glaskomp adsevel amañ : Aet eo ar mammennoù da hesk eme Yann Gouer, N'eus ket mui dour er soursoù a lavar Jañ Beisant ; da zibab zo, ha kontrol da T.m. e tibaban, p'emañ ar brezhoneg gant ar stumm koshañ.\nSur a-walc'h emañ T.m. a-du gant Quimper ha Croissant Bouillet neuze, peogwir o deus ar C'hallaoued ker gwir all da c'hallekaat an anvioù brezhonek goude-holl ("Etimologiezh...et cætera") — T42N24T (kaozeal) 12 C'hwe 2013 da 21:39 (UTC)\nMoarvat n'on ket bet komprenet mat. Marsel Klerg zo anavezet mat (ha da vare Marcel Cachin e veze lavaret "Marsel" ha neket Marc'hell.) "An distagadur ['martin] a zo e brezhoneg ivez, ha nouspet anv all. Dauzat, eñ, n'eo ket lakaet da vezañ ur gouizieg eus ar gwellañ pa skriv "Hoedig, diminutif de Houat, br. houad, canard, d'après la forme de l'île." (orin an anvioù-se n'o deus netra da welet gant seurt brizhouiziegezh)--Trec'hlid mitonet (kaozeal) 12 C'hwe 2013 da 21:49 (UTC)\nUr brizhouizieg e oa Albert Dauzat neuze, emezout hep reiñ daveenn ebet. Setu unan : DEROY Louis, MULON Marianne, Dictionnaire de noms de lieux, Le Robert, 1992, ISBN 978-2-85036-195-1, p. 223. Mar gouzez gwelloc'h, bez ar vadelezh da glokaat ar pennad Enez Houad gant daveennoù a c'haller gwiriañ, trugarez dit.\nDistroomp da Varcel Cachin. C'hoazh ur wezh ne roez daveenn ebet a-fed distagadur, met kompren a ran mat e vije un distagadur gallek d'an anvioù-bihan gallek bet roet gant ar vrezhonegerien d'o bugale : ur redi e oa evit an darn vuiañ eus an dud (kudennoù am eus bet evit disklêriañ ma bugale-me, a zo yaouank-flamm), hag ur c'hiz evit lod, evel an anvioù-bihan saoznek hiziv an deiz — na pet Jennifer ("Jénifère") pe c'hoazh Kevin ("Kévine") zo er skolioù... Ar pezh ne vir ket a zoujañ da anv gall un den bet marvet e 1958 ; n'eus abeg ebet d'e gemmañ hep ali e diegezh. Ouzhpenn-se, amjestr a-walc'h eo an doare, pa oar an holl Vretoned lenn anvioù gallek pa gejont outo. — T42N24T (kaozeal) 13 C'hwe 2013 da 19:01 (UTC)\nPep hini en deus aotre da gemmañ pep pennad. Bianchi-Bihan (kaozeal) 13 C'hwe 2013 da 19:31 (UTC)\nUn holloueziadur kenlabourus eo Wikipedia ; gwell eo kendivizout kent kemmañ anv ur pennad, rak liammoù etrewiki zo, ha re a adkasoù dija. N'eus daveenn resis ebet a-berzh Tm da geñver an abeg da virout "Marsel Kachin", a hañval bout ur brezhonekadur kammarverus a-berzh ul likezad Diwan, setu e ranker arguzenniñ. Forzh penaos, kemmañ ur pennad en tu kontrol d'ar stumm orin na c'haller ket ober hep daveennoù pe arguzennoù sonn ; en argerzh-se emaomp bremañ, ha tu zo dit da gemer perzh, pa oas bet an implijer kentañ o kavout abeg e "Marsel Kachin". T42N24T (kaozeal) 13 C'hwe 2013 da 20:31 (UTC)\nEvit daveenn Dauzat, Dictionnaire étymologique des noms de lieux en France, 1963, p. 353. Evit an doare da zistagañ an anvioù (ha pa vefent divrezhonek a-orin) e c'haller sellet P. Pondaven & allii, Anoiou famillou Bro-Leon (sic): evit "Colin" gw. p. 115, evit "Martin" p.266 (hag en anvioù-se e vez distaget /in/).--Trec'hlid mitonet (kaozeal) 13 C'hwe 2013 da 20:55 (UTC)\nAdtapet diwar « https://br.wikipedia.org/w/index.php?title=Kaozeal:Marcel_Cachin&oldid=1569924 »\nKemmoù diwezhañ degaset d'ar bajenn-mañ d'an 30 Ebr 2014, da 07:20.


daoulagad - Wikeriadur\nDiwar an anv-gwan pegementiñ daou hag an anv-kadarn lagad.\ndaoulagad /dɔwˈlɑːɡat/ daouder gourel (furm vihanaat : daoulagadig, liester : daoulagadoù).\n(Korfadurezh) Daouder an anv-kadarn lagad\nHag e savas e daoulagad etrezek an neñv, hag e welas un evn bras hag a guzhe al loar evel ur goumoulenn. — (Fañch an Uhel, Kontadennoù ar Bobl/1, Al Liamm, 1984, p. 16.)\nAl loened paour a yude, hag an dour a gouezhe eus o daoulagad, evel pa vijent bet tud. — (Fañch an Uhel, Kontadennoù ar Bobl/2, Al Liamm, 1985, p. 93.)\nMa rankas tapout he frilien da sec'hañ he daoulagad. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 14.)\nUn daoulagad dezhañ 'vel daoulagad ejen. — (TBP?, p. ?.)\nMe, pac'h an di a vez dibrenn ma daoulagad atao!. — (TBP?, p. ?.)\nHonnezh 'deus daoulagad bigone! — (TBP?, p. ?.)\ndilontrañ an daoulagad:\ndaoulagad da dennañ aered eus ar c'hleuzioù: lavaret diwar-benn merc'hed hag a ro c'hoant d'ar baotred\nbezañ dir war e zaoulagad\nbezañ erru teñval e zaoulagad\nna gaout daoulagad (nemet evit unan bennak, nemet evit un dra bennak)\nserriñ an daoulagad (war un dra bennak)\nPetra a ya gant an hent Hep na daoulagad na dent Hag a lavar stagañ ar c'hog hag ar yar ha lezel ar c'hi da harzhal ? — Ar vuzhugenn. — (Jules Gros, Le trésor du breton parlé Troisième Partie, 1974, p. 334.)\ngalleg : (paire d') yeux (fr)\nAdtapet diwar « https://br.wiktionary.org/w/index.php?title=daoulagad&oldid=297990 »\nDernière modification le 23 Ebr 2020, à 14:52\nKemmoù diwezhañ degaset d'ar bajenn-mañ d'an 23 Ebr 2020, da 14:52.